title: Kaitaan koulu ja lukio

text: Kaitaan koulun ja lukion rakennuksen on suunnitellut monia koulutaloja uransa aikana piirtänyt arkkitehti Osmo Sipari. Rakennus valmistui vuonna 1970. Siparin muita töitä ovat muun muassa suomalais-venäläisen koulun rakennus Helsingissä ja Kaitaan lähellä sijaitseva Espoonlahden koulun ja lukion rakennus. Koulurakennus on peruskorjattu vuosien 2008–2010 aikana.


title: Scary Movie 4

text: Scary Movie 4 on David Zuckerin ohjaama komediaelokuva vuodelta 2006. Se on "Scary Movie" -elokuvasarjan neljäs osa. Elokuvan tuottivat Craig Mazin ja Robert K. Weiss. Elokuva julkaistiin Suomessa 14. huhtikuuta 2006.


title: Scary Movie 4

text: Elokuva parodioi muun muassa elokuvia "Saw", "Maailmojen sota" ("War of the Worlds"), "Kylä" ("The Village"), "Brokeback Mountain", "Kauna" ("The Grudge") ja "Million Dollar Baby".


title: Scary Movie 4

text: Elokuvassa esiintyvät myös kuuluisa televisiopsykiatri Phil McGraw sekä koripallotähti ja rap-muusikko Shaquille O'Neal.


title: Scary Movie 4

text: Elokuva alkaa, kun Shaquille O'Neal herää vessasta ja huomaa olevansa kahlittuna. Hän yrittää huutaa apua, mutta ei olekaan yksin; Dr. Phil on myös vessassa ja kahlittuna. Pian Jigsaw kertoo miten nämä voivat päästä ulos. Tämä menee pieleen ja Phil kuolee myrkkykaasuun.


title: Scary Movie 4

text: Cindyn mies kuolee tiputtuaan maahan parvekkeelta syötyään vahingossa viagralääkettä. Myöhemmin Jigsawin alus alkaa tuhota ihmiskuntaa kaapaten mukaansa Cindyn ja tämän ystävät. Kun Cindyn uusi poikaystävä aikoo pelastaa lapsensa, Jigsaw kertoo, että lapset pelastuvat, mutta isä kuolee julmasti. Isän rakkaus saa kuitenkin Jigsawin tuntemaan ilkeytensä ja vapauttamaan nämä.


title: Scary Movie 4

text: Elokuva tuotti Yhdysvalloissa ilmestymisvuotenaan 90 710 620 dollaria ja lisäksi ulkomailla vielä noin 88 000 000 dollaria tulojen ylittäessä näin elokuvan tuotantobudjetin noin 40 miljoonaa dollaria. Rotten Tomatoes sivuston keräämien 125:tä arvostelusta 37 % oli positiivisia.


title: Syvälahden lava

text: Syvälahden lava on tanssilava Kangasniemellä Etelä-Savossa, maakuntajärven Puulaveden rannalla. Lavan toiminnasta vastaa Kangasniemen Retkipaikka Säätiö. Lava on rakennettu vuonna 1952.


title: Syvälahden lava

text: Vaiheita vuosien varrelta:


title: Syvälahden lava

text: Tanssiaika la klo 20.30-02.00, paitsi Juhannuksena klo 20.00-03.00. Tanssi-iltoina naisille on varattu yhteensä 1,5 tunnin haku .


title: Marian Keyes

text: Marian Keyes (s. 10. syyskuuta 1963 Limerick, Irlanti) on irlantilainen kirjailija ja novellisti. Hän kasvoi Dublinissa ja opiskeli siellä lakia, mutta muutti sittemmin Lontooseen ja aloitti tarjoilijan työt. Keyes aloitti kirjoittamisen vuonna 1993 ja hänen ensimmäinen kirjansa ""Naura, Claire, naura"" julkaistiin Irlannissa vuonna 1995. Keyesin kirjat ovat nykyaikaisia rakkaustarinoita.


title: Gambia (joki)

text: Gambia on Gambian, Senegalin ja Guinean alueilla virtaava Länsi-Afrikan joki.


title: Gambia (joki)

text: Gambiajoen alkulähde sijaitsee Fouta Djallonin ylätasangolla Guineassa, 438 metrin korkeudessa. Se virtaa Guineasta kohti Tambacoundan aluetta Senegalissa. Joki kulkee Niokolo-Koban kansallispuiston ja myöhemmin Gambian läpi, josta se laskee Banjulin kohdalla Atlantin valtamereen.


title: Gambia (joki)

text: Gambiajoki on 1 130 kilometriä pitkä. Laivaväylää on 390 km. Pienet merikelpoiset alukset pääsevät etenemään siitä 190 km. Joessa sijaitsevat esimerkiksi Gambiajoen kansallispuistoon kuuluvat Baboonsaaret ja UNESCO:n maailmanperintöluetteloon kuuluva Kunta Kintehin saari.


title: Gambia (joki)

text: Suurimpia asutuskeskuksia Gambiajoen varrella ovat Banjulin lisäksi Basse Santa Su ja Janjanbureh.


title: Os Mutantes

text: Os Mutantes on brasilialainen psykedeelinen tropicalismo-tyylisuuntausta edustava rockyhtye, joka perustettiin 1966.


title: Os Mutantes

text: Veljekset Arnaldo Baptista (basso, koskettimet sekä vokaalit) sekä Sérgio Dias (kitara ja vokaalit) ja päälaulaja Rita Lee muodostivat Os Mutantesin 1966 São Paulossa. He julkaisivat kaksi tropicalismon vahvasti sävyttämää albumia, jotka yhdistivät psykedeelistä rockia muiden taidesuuntausten kanssa. He esiintyivät yhdessä monien muusikkojen kanssa. He jättivät tropicalismo-liikkeen ja 1971, basisti Liminha ja rumpali Dinho liittyivät virallisesti yhtyeen jäseniksi. He julkaisivat viisi albumia yhdessä ennen kuin Rita Lee lähti 1972 aloittaakseen soolouran. Yhtye siirtyi samalla edistykselliseen rockiin albumillaan "O A e o Z", joka äänitettiin 1973 mutta julkaistiin vasta 1992 levy-yhtiön kanssa vallinneista riidoista johtuen. Arnaldo lähti yhtyeestä samana vuonna aloittaakseen soolouran yhtyeen jäsenten välisistä riidoista johtuen. Myöhemmin yhtyeestä lähti vielä Dinho ja Liminha. Sérgio Dias, ainoa alkuperäinen jäsen, johti yhtyettä sen hajoamiseen vuonna 1978 asti. Os Mutantes kokosi rivinsä vuonna 2006 ja julkaisi ensimmäisen uuden albuminsa 35 vuoteen, "Haih Or Amortecedor", vuonna 2009.


title: Niokolo-Koban kansallispuisto

text: Niokolo-Koban kansallispuisto on kansallispuisto ja Unescon maailmanperintökohde kaakkoisessa Senegalissa.


title: Niokolo-Koban kansallispuisto

text: Niokolo-Koban kansallispuisto perustettiin vuonna 1954. Sen pinta-ala on 9 130 km². Alueen eläimistöön kuuluu esimerkiksi norsuja, leijonia, leopardeja, simpansseja, paviaaneja ja virtahepoja. Gambiajoki virtaa puiston läpi.


title: Niokolo-Koban kansallispuisto

text: Kansallispuisto otettiin Unescoon maailmanperintöluetteloon vuonna 1981.


title: Niokolo-Koban kansallispuisto

text: Puisto kohtaa Guinean Badiarin kansallispuiston maiden välisellä rajalla.


title: Jari Heinonen

text: Jari Heinonen (s. 1953 Anjalankoski) on suomalainen yhteiskuntatietielijä. Hän toimi ennen eläkkeelle jäämistään sosiaalityön professorina Jyväskylän yliopistossa. Henonen on koulutukseltaan yhteiskuntatieteiden tohtori. Heinosen tutkimusintressejä ovat muun muassa sosiaalipolitiikan ja sosiaalityön historia, syrjäytyminen, kolmas sektori sekä eri sukupolvien työväenluokkaiset miehet rakennemuutosten Suomessa.


title: Jari Heinonen

text: Heinonen toimii myös aktiivisesti politiikassa ja hän on ollut Suomen kommunistisen puolueen kaupunginvaltuutettu Tampereella. Vuonna 2017 Heinonen ja perussuomalaista irtautunut Aarne Raevaara perustivat VaihtoehtoTampere -nimisen (VaTa) valtuustoryhmän.


title: Rhino

text: Sarvikuono (esiintynyt Suomessa myös nimillä Rhino ja Sarvikuonomies), oikealta nimeltään Aleksei Sytsevich on Marvel-kustantamon luoma superroisto, joka esiintyy pääasiallisesti Hämähäkkimiehen ja Hulkin vihollisena. Hahmon ensiesiintyminen oli "The Amazing Spider-Man"-lehden numerossa 41 (1966). Rhinon loivat käsikirjoittaja Stan Lee ja taiteilija John Romita (vanhempi).


title: Rhino

text: Sarvikuono oli osa Neuvostoliiton supersotilasohjelmaa, jossa supervahvasta polymeerista tehty keinoiho sidottiin Sytsevichiin. Hidasälyisenä rikollisena Sarvikuono kuitenkin useimmiten tyytyy ryöstelemään pankkeja ja toimii usein kunnianhimoisempien tai älykkäämpien roistojen kätyrinä.


title: Rhino

text: Sarvikuonon (nimellä Rhino) ensiesiintyminen Suomessa tapahtui Ihmesarjan numerossa 1 (1967).


title: Rhino

text: Sarvikuono oli alun perin Aleksei Sytsevich, köyhä maastamuuttaja Venäjältä. Hän halusi epätoivoisesti tarpeeksi rahaa saadakseen loputkin perheestään Amerikkaan ja ainoa vaihtoehto lihaksikkaalle, mutta tyhmälle jätille oli tarjota palveluksiaan järjestäytyneelle rikollisuudelle. Eräänä päivänä eräitä itäblokin agentteja saapui Sytsevichin puheille ja tarjosi hänelle huomattavaa summaa rahaa, mikäli tämä ottaisi osaa erääseen kokeeseen.


title: Rhino

text: Sytsevich suostui ja hänet alistettiin kuukausia kestäneelle voimakkaalle kemiallis-radioaktiiviselle hoidolle. Pitkän hoidon tuloksena supervahva polymeerikudos tarttui hänen ihoonsa ja lisäsi suuresti Sytsevichin voimia sekä nopeutta. Hänelle annettiin koodinimi "Sarvikuono" ja töitä supersalamurhaajana. Rhino kuitenkin aavisti uusien isäntiensä petturuuden ja tuhosi heidät päämajansa mukana.


title: Rhino

text: Sarvikuonon ensimmäinen tihutyö oli kaapata kersantti John Jameson (J. Jonah Jamesonin poika) tällä hallussaan olleiden armeijan suunnitelmien vuoksi. Hämähäkkimies nujersi kuitenkin Sarvikuonon ja superroisto saatiin vangittua. Tämä tapaus aikaansai Sarvikuonossa syvän vihan ja voittamisen tarpeen Hämähäkkimiestä kohtaan, mutta yleensä Sarvikuonon ammatillinen etiikka on estänyt häntä tyydyttämästä kostonjanoaan.


title: Rhino

text:
Sarvikuono pakeni vankilasairaalasta, jonne oli joutunut (rauhoittavien hetkeksi loppuessa) ja etsi Hämähäkkimiehen käsiinsä. Hämähäkkimies kuitenkin tuhosi Sarvikuonon haarniskan erikoisseittiliuoksella, jonka sisältämä happo tuhosi Sarvikuonon kovan ihon. Jälleen Sarvikuono jäi kiinni ja hänet tuomittiin vankilaan.
Hänet vapautettiin hyvin palvellun yhteiskuntapalveluksen jälkeen. Hänet luoneet vakoojat kuitenkaan eivät kuitenkaan kantaneet kaunaa hänelle ja tarjosivat hänelle yhä lisää voimaa gammasädekäsittelyn kautta.


title: Rhino

text: Vakoojat olivat myös kehittäneet haponkestävän puvun. Sarvikuono suostui vailla epäluuloja ja gammasädekäsittely nostikin hänen voimansa aivan uudelle tasolle. Hänen uusi tehtävänsä oli siepata nerokas tiedemies Bruce Banner. Vakoojat suunnittelivat luovansa Bannerin avulla armeijallisen gammasäteillä voimistettuja sotilaita.


title: Rhino

text: Rhinon yrittäessä kidnapata Bannerin tämän "alter ego", Hulk kuitenkin työntyi esille ja voitti raivoavan Sarvikuonon. Jälleen epäonnekas rikollinen lukittiin vahvoilla rauhoittavilla varustettuna lukkojen taakse.


title: Rhino

text: Sarvikuonon voimantäytteinen taistelu kuitenkin herätti nerokkaan Johtajan huomion. Hulkin vannoutunut arkkivihollinen Johtaja alisti suostuvaisen Sarvikuonon yhä suuremmille gammasädemäärille, jotka nostivat Sarvikuonon samalle tasolle Hulkin kanssa. Sarvikuono lähtikin murskaamaan vastustajaansa juuri kun Banner ja Betty Ross olivat menossa naimisiin.


title: Rhino

text: Raivostunut Banner muuttui tietysti Hulkiksi ja yritti tuhota Sarvikuonon. Väärinkäsityksen kautta Sarvikuono kuitenkin hyökkäsi Johtajan kimppuun ja taistelun lopussa vain Hulk seisoi voitokkaana. Myöhemmin Johtaja käytti mielenhallintaansa ottaakseen hallinnan Sarvikuonon kehoon ja usutti tämän taisteluun Hulkia vastaan avaruussukkulassa. Sukkulan jysähdettyä maahan Sarvikuono huomasi puvun jääneen pysyvästi häneen kiinni.


title: Rhino

text: Tuskastuneena Sarvikuono etsi apua Projekti Pegasus-nimiseltä tiedeorganisaatiolta. Pegasuksen etevimmätkään tiedemiehet eivät kuitenkaan pystyneet auttamaan ja Rhino palasi rikollisuralleen rahoittaakseen lisätutkimukset. Lopulta puku onnistuttiin irrottamaan jonka jälkeen Sarvikuono teetti uuden puvun Justin Hammerin organisaatiossa.


title: Rhino

text: Äskettäin Sarvikuono on pyrkinyt nostamaan älyllistä kapasiteettiaan tieteiden kautta. Hänen yllätyksekseen hämäräperäisen tiedemiehen kokeelliset toimenpiteet todella auttoivat ja Sarvikuono kykeni viimein tuhoamaan Hämähäkkimiehen. Seuraavaksi hän otti valtaansa suurimman osan New Yorkin rikollisjärjestöistä ja hankki lähestymiskiellon Hämähäkkimiehelle. Sen mukaan supersankari ei saanut tulla Sarvikuonoa 400 metriä lähemmäksi.


title: Rhino

text: Sarvikuonon älykkyys kuitenkin jatkoi kasvamistaan ja ilman älyllisiä virikkeitä Sarvikuono huomasi elämänsä tylsäksi. Hän jopa kirjoitti Shakespearen Hamletin uudelleen koska vanha tuntui vanhentuneelta ja kaiken huipuksi päätteli Hämähäkkimiehen olevan todellisuudessa Peter Parker. Rhinon alkaessa lähestyä kaikkitietävyyttä hän huolestui siitä, että moinen tietomäärä ajaisi hänet hulluksi. Niinpä Sarvikuono päätti kääntää prosessin ja onnistui tekemään itsestään vielä tyhmemmän mitä oli alun alkajaan ollutkaan.


title: Rhino

text: Sarvikuono on äärimmäisen voimakas fyysisesti ja voi nostaa noin 85-90 tonnia. Hän on myös yli-inhimillisen nopea lyhyillä matkoilla ja saavuttaa jopa 160 km/h hetkellisesti. Moisen nopeuden ja massan (Rhino painaa noin 317 kg) yhteenlaskettu voima riittää tuhoamaan miltei minkälaisen rakennuksen tai laitteen tahansa Sarvikuonon tieltä. Sarvikuonon tiedetään lommouttaneen kahden tuuman mittaista terästä pelkästään puskuvoimallaan. Sarvikuonoa on näistä syistä myös erittäin vaikeaa vangita.


title: Rhino

text: Hänen sietokykynsä haavoittumista ja kipua vastaan on kuitenkin Sarvikuonon yksi suurimmista voimista. Hän sietää alimmillaan -62 ja ylimmillään jopa 537 °C:ta. Tarvittaisiin jopa tonnin verran TNT:ta jotta Sarvikuonon uskomattoman kovaan kuoreen saisi reiän aikaiseksi.


title: Rhino

text: Alun perin Sarvikuonon voimien lähde olikin hänen sarvikuonon ulkomuotoa muistuttava pukunsa. Puku oli eräässä vaiheessa pysyvästi kiinni, mutta pitkäaikaisen käytön vuoksi puvusta kumpuavat voimat siirtyivätkin Sarvikuonoon itseensä. Muut superroistot ovat myös jatkokäsitelleet Sarvikuonoa myöhemmin. Häntä on esimerkiksi säteilytetty gammasäteillä.


title: Rhino

text: Tuntemattomien ja salaisten tapahtumien kautta mies joka tulisi olemaan Sarvikuono varasti kokeellisen haarniskan USA:n armeijalta. Käyttäen hyödyksi puvun uskomattomia voimia, Sarvikuono ryösti pankin Manhattanilta, iskien päänsä holviin tuhoten sen. Ryöstön jälkeen hän murskasi kaiken tieltään kaduilta ja yritti paeta paikalta. Hämähäkkimies ehti paikalle, mutta Rautamies ehti kuitenkin pysäyttää Sarvikuonon ja vangita tämän.


title: Rhino

text: Myöhemmin Sarvikuono taisteli uudelleen Hämähäkkimiestä ja USA:n armeijaa vastaan, mutta vikkelä Hämähäkkimies pääsi helposti tuhoamaan kömpelön Sarvikuonon virtapiirit. Tämän jälkeen armeija otti Sarvikuonon huostaansa.


title: Rhino

text: Sarvikuono esiintyy muutaman kerran Hämähäkkimies-animaatiosarjassa. Sarvikuonon ääninäyttelyn teki Don Stark ja sarjassa Rhino esiintyy pääasiallisesti Kingpinin kätyrinä.


title: Rhino

text: Jaksot, jossa hänet nähdään ovat:


title: Rhino

text: Rhino ja Aleksei Sytsevich esiintyvät vilaukselta vuoden 2014 elokuvassa "The Amazing Spider-Man 2" , jossa heitä näyttelee Paul Giamatti. Elokuvassa nähty Rhino muistuttaa enemmän hahmon Ultimate-versiota kuin perinteistä sarjakuvien Rhinoa. Rhinon suunniteltiin palaavan vuodelle 2018 kaavaillussa "The Amazing Spider-Man 3" -elokuvassa, kunnes elokuvan tuleminen peruttiin.


title: Caetano Veloso

text: Caetano Veloso (s. 7. elokuuta 1942 Santo Amaro, Bahia) on brasilialainen säveltäjä ja laulaja.


title: Jay Leno

text: Jay Leno (syntyjään James Douglas Muir-Leno, s. 28. huhtikuuta 1950, New Rochelle, New York) on yhdysvaltalainen koomikko ja juontaja.


title: Jay Leno

text: Leno tunnetaan parhaiten hänen isännöimästään "The Tonight Show" -ohjelmasta. Leno aloitti show’n juontajana 1992 ja lopetti vuonna 2009 tarkoituksenaan jättää ohjelma Conan O'Brienin juontamaksi. Leno itse siirtyi juontamaan uutta "The Jay Leno Show" -talk show’ta. Kumpikaan ohjelmista ei kuitenkaan menestynyt syksyllä 2009 ja Leno palasi juontamaan Tonight Show’ta maaliskuun 2010 alusta. Hän jäi eläkkeelle tehtävästä helmikuussa 2014.


title: Jay Leno

text: Hän oli mukana vuoden 1978 musiikkielokuvassa "Kuumaa vahaa" ("American Hot Wax").


title: Jay Leno

text: Vuodesta 1954 saakka esitetyn The Tonight Show’n pitkäaikaisen juontajan Johnny Carsonin jäätyä eläkkeelle vuonna 1992 alkoi valtataistelu David Lettermanin ja Jay Lenon välillä The Tonight Show’n juontajan paikasta. NBC ilmoitti vuonna 1993, että Jay Lenosta tulee uusi juontaja. Lettermanin lähdettyä kilpailevalle CBS-kanavalle, heidän välilleen muodostui kilpailu katsojista. Kilpailua johti muutaman vuoden ajan Letterman, minkä jälkeen Leno on voittanut kaikki kilpailijansa. "The Tonight Show with Jay Lenoa" esitetään Yhdysvalloissa samaan aikaan Late Show with David Lettermanin kanssa, eli puoli kahdeltatoista illalla.


title: Jay Leno

text: Leno avioitui Mavis Nicholsonin kanssa vuonna 1980.


title: Jay Leno

text: Lenolla on yli sadan auton kokoelma, joka ulottuu 1900-luvun alun antiikkiautoista (Bugatti, Duesenberg, Packard) 2000-luvun urheiluautoihin.


title: Lake Charles

text: Lake Charles () on viidenneksi suurin kaupunki Yhdysvaltain osavaltioissa Louisianassa. Kaupungissa on asukkaita 71,757. Kaupunki on tunnettu petrokemikaalistaan. Pinta-ala on 110,2 neliökilometriä ja veden pinta-ala on 6.1 neliökilometriä. Väestötiheys on 689,7 ihmistä per neliökilometri. Aikavyöhyke on UTC-6. Bordeaux'laiset herra ja rouva LeBleu ovat ensimmäiset tunnetut eurooppalaiset, jotka asuttivat alueen 1781. Alue, jolle he asettuivat, tunnetaan nykyään nimellä LeBleu Settlement.


title: Kauniaisten rautatieasema

text: Kauniaisten rautatieasema (, ) on rautatieliikennepaikka rantaradalla Kauniaisten keskustassa noin 16 kilometrin päässä Helsingin päärautatieasemalta.


title: Kauniaisten rautatieasema

text: Kauniaisten (tuolloin vielä Grankulla) asema avattiin seisakkeena elokuussa 1904, kun läheisen Glimsin tilan omistaja Johan Lönnberg anoi rautatiehallitukselta pysähdyspaikkaa tyttäriensä koulumatkaa varten. Alun perin junat pysähtyivät seisakkeella vain pyydettäessä. Puinen laituri korvattiin Bruno Granholmin suunnittelemalla vuonna 1908 valmistuneella asemarakennuksella, kun liikennepaikan käyttäjämäärät nousivat aseman seudulla olleen huvilayhdyskunnan kasvun myötä. Tavaraliikenne alkoi lokakuussa 1907.


title: Kauniaisten rautatieasema

text: Aseman suomenkielinen nimi tuli käyttöön toukokuussa 1928, kun Grankullan kauppalan (muuttui vuonna 1972 kaupungiksi sitä ympäröivän Espoon kanssa) suomenkieliseksi nimeksi tuli Kauniainen.


title: Kauniaisten rautatieasema

text: Aseman länsipuolella ollut tasoristeys korvattiin asemapuiston kohdalle rakennetulla alikulkutunnelilla vuonna 1965.


title: Kauniaisten rautatieasema

text: Lipunmyynti Kauniaisissa lopetettiin vuonna 2004, mutta asemarakennus on yhä VR-Yhtymän omistuksessa. Kauniaisten tavaraliikenne on nykyisin lähinnä satunnaista ja se suuntautuu Keran teollisuusalueelle.


title: Kauniaisten rautatieasema

text: Asemarakennus vaurioitui pahoin 30. elokuuta 2008 sattuneessa tulipalossa. Rakennuksen länsipääty tuhoutui palossa lähes kokonaan. Laajoista vaurioista huolimatta historiallisesti arvokas rakennus on kunnostettu ja maalattu uudelleen. Työ maksoi kaikkinensa arviolta pari miljoonaa euroa, ja se on tehty pääasiassa käsityönä. Asemalle suunnitellaan ravintolaa. Asema-alue on Museoviraston luokituksen mukaan valtakunnallisesti merkittävä suojelukohde.Asemalla on VR:n automaatti.Asemalla on kolme numeroitua raidetta, joista raiteet 1 sekä 2 ovat matkustajajunien käytössä. Kirkkonummen suuntaan liikennöidään raiteelta 1 ja Helsinkiin raiteelta 2.


title: Kyrillos Aleksandrialainen

text: Kyrillos Aleksandrialainen (, n. 376-444) oli Aleksandrian arkkipiispa ja patriarkka sekä merkittävä varhaiskristillinen teologi. Hän vastusti nestoriolaisuutta. Hänet on luettu pyhien joukkoon ortodoksisessa ja katolisessa kirkossa. Katolinen kirkko on julistanut hänet kirkonopettajaksi.


title: Kyrillos Aleksandrialainen

text: Kyrillos syntyi kristittyyn perheeseen Theodosiopoliissa, nykyisen Al-Mahalla al-Kubran lähellä Egyptissä. Hän sai klassisen hellenistisen koulutuksen, johon kuului kieliopin, retoriikan ja filosofian opiskelu. Tämän lisäksi hän opiskeli Raamattua ja teologiaa. Kyrillos kilvoitteli munkkina Makarioksen luostarissa Nitriassa kuuden vuoden ajan. Kyrilloksen vihki lukijaksi sekä myöhemmin diakoniksi ja papiksi setänsä, arkkipiispa Theofilos.


title: Kyrillos Aleksandrialainen

text: Kyrillos valittiin arkkipiispaksi edeltäjänsä Teofiloksen kuoltua vuonna 412.


title: Kyrillos Aleksandrialainen

text: Hän toimi kolmannen ekumeenisen kirkolliskokouksen puheenjohtajana vuonna 431. Tämä kokous johti Konstantinopolin arkkipiispa Nestorioksen erottamiseen.


title: Kyrillos Aleksandrialainen

text: Kyrillos johti Aleksandrian kirkkoa 32 vuotta. Hän kuoli vuonna 444 sairasteltuaan ja heikennyttyään terveydellisesti.


title: Kyrillos Aleksandrialainen

text: Pyhän Kyrillos Aleksandrialaisen muistopäivä on katolisen kirkon pyhimyskalenterissa 27. kesäkuuta, ortodoksisessa kirkossa 9. kesäkuuta ja 18. tammikuuta.


title: Kyrillos Aleksandrialainen

text: Kyrillos opetti, että Jeesuksen Kristuksen inkarnaation kautta koko ihmiskunta voi olla osallinen alkuperäisestä ihmisyydestä, joka menetettiin syntiinlankeemuksessa. Jeesuksen kirkastuminen () vaikutti myös uskovaisiin.


title: Kyrillos Aleksandrialainen

text: Kyrillos on kirkkohistoriassa kuuluisa Neitsyt Marian nimityksen "Jumalansynnyttäjä" puolustamisesta. Nestorioksen mukaan Kristus ei ollut täysin Jumala, joten Mariaa ei voi sanoa Jumalansynnyttäjäksi. Kyrillos osoitti, että vaikka Poika oli syntynyt Isästä ajan ulkopuolella, hän oli syntynyt ajallisesti Neitsyt Mariasta ajassa. Tämän vuoksi Mariaa voidaan Kyrilloksen mukaan sanoa Jumalansynnyttäjäksi.


title: Kyrillos Aleksandrialainen

text:
Kyrillos oli merkittävä kirjailija, jonka useat teokset ovat säilyneet.
Patrologia Graecassa on niteissä 68-77 säilyneitä Kyrilloksen kirjoituksia.


title: Kyrillos Aleksandrialainen

text: Tropari:


title: Kyrillos Aleksandrialainen

text:
Ylistäkäämme nyt hartaasti maailman valistajaa ja puheentaitajien johtajaa, / ainaisen Neitseen
Mariaan puolustajaa ja puolesta taistelijaa, / joka tulisin opein totisesti poltti inhottavan
Nestorioksen hirveän harhaopin jumalattomat ja Kristuksen vastaiset sanat, // ja lausukaamme: Oi
jumalallinen Kyrillos, rukoile, että Kristus lujittaisi oikean uskon.


title: Kyrillos Aleksandrialainen

text: Kontakki:


title: Kyrillos Aleksandrialainen

text:
Vapahtajan lähteistä Sinä, autuas, / selvästi vuodatit meille Jumalan tuntemisen oppien syvyyden, /
joka hukuttaa harhaopit, mutta varjelee lauman aaltojen vahingolta. // Sinä, pyhittäjä, olet maan
äärien opettaja, joka jumalallisia salaisuuksia ilmoitat.


title: Kyrillos Aleksandrialainen

text: Kyrilloksen perintöä on myös kyseenalaistettu, koska hänet on liitetty novatiolaisten (novatiolaisia olivat vastapaavi Novatianuksen kannattajat, jotka vastustivat luopioiden ottamista takaisin kirkkoon ja kuolemansyntien anteeksiantamista kirkon pyhyyden tähden) ja juutalaisten karkoittamiseen Aleksandriasta, naisfilosofi Hypatian erittäin raakaan murhaan sekä Aleksandrian kirjaston tuhoamiseen.


title: Steningen linna

text: Steningen linna on Ruotsissa, Sigtunan kunnassa ja Uplannin historiallisessa maakunnassa sijaitseva pienehkö linna. Linna on noin 30 kilometrin päässä Tukholmasta pohjoiseen ja sijaitsee Mälarenjärven läheisyydessä. Se rakennettiin vuosina 1694–1698.


title: Steningen linna

text: Vaikutteita ranskalaisista ja italialaisista tyylisuunnista saaneen linnan suunnitteli ruotsalainen arkkitehti Nicodemus Tessin nuorempi. Nykyisin se on yksityisessä omistuksessa, ja siinä toimii kulttuurikeskus.


title: Siuntion rautatieasema

text: Siuntion rautatieasema (, ) on rautatieasema Rantaradalla. Asema on maaliskuusta 2016 lähtien pääkaupunkiseudun lähiliikenteen Y-junien pääteasema.


title: Siuntion rautatieasema

text: Nykyisin yksityisasuntona toimiva asemarakennus on rakennettu 1898–1899 arkkitehti Bruno Granholmin piirustusten mukaan. Asema-alueelle rakennettiin myös vesitorni ja ratapihalta johdettiin teollisuusraide lounaaseen tiilitehtaalle. Siuntion asemanseutu oli radan alkuaikoina harvaan asuttua aluetta ja sijaitsi viiden kilometrin päässä Siuntion kirkonkylästä etelään, kirkolta Pikkalaan ja Helsingin ja Tammisaaren väliselle maantielle johtaneen kylätien varrella.


title: Siuntion rautatieasema

text: Siuntion asema jäi lokakuussa 1944 Porkkalan vuokra-alueelle. Vuokra-ajan päätyttyä asema avattiin jälleen normaalille liikenteelle toukokuussa 1956. 1960-luvulla Siuntion asemanseutu alkoi kasvaa kunnan tärkeimmäksi taajamaksi ohi kirkonkylän. Seuraavalla vuosikymmenellä asemakylä oli jo selvästi kirkonkylää suurempi asutuskeskittymä, ja myös pääosa kunnallisista ja kaupallisista palveluista oli siirtynyt sinne.


title: Siuntion rautatieasema

text: Tavaraliikenne Siuntion asemalla lopetettiin vuonna 1990 ja lipunmyynti suljettiin 1991. Aseman itäpuolinen tasoristeys poistettiin käytöstä alikulun valmistuttua syksyllä 1992. Junasuoritus toimi pari vuotta uudessa laiterakennuksessa, kunnes rataosan kauko-ohjaus otettiin käyttöön vuonna 1993. Vanha asemarakennus ja tavarasuoja siirtyivät Ratahallintokeskukselta Senaatti-kiinteistöille ja edelleen myyntiin vuonna 2007.


title: Inkoon rautatieasema

text: Inkoon rautatieasema (, ) on rautatieliikennepaikka Rantaradalla, noin viiden kilometrin päässä Inkoon keskustasta.


title: Inkoon rautatieasema

text: Asema avattiin vuonna 1903 lähelle Mustiolle vievää tietä, ja se on rakennettu Bruno Granholmin laatimien IV luokan aseman tyyppipiirustusten mukaan. Myöhemmin asema-alueelle rakennettiin myös makasiini sekä vesitorni.


title: Inkoon rautatieasema

text: Inkoon ratapihaa siirrettiin 1990-luvulla aseman edestä sen länsipuolelle, jolloin rakennettiin myös alikulkutunneli etelänpuoleiselle laiturille. Tavaraliikenne lopetettiin vuonna 1991, ja miehitys kaksi vuotta myöhemmin. Henkilöliikenne asemalla lopetettiin 27. maaliskuuta 2016, kun lähiliikenteen Y-juna lakkasi liikennöimästä Siuntion ja Karjaan välillä. Inkoon asemalla pysähtyy kuitenkin edelleen VR:n järjestämä liityntäbussiyhteys, joka kulkee Kirkkonummen ja Karjaan rautatieasemien välillä. Bussivuoroja on arkisin kolme päivässä kumpaankin suuntaan.


title: Bi-Peto

text: Bi-Peto on Marvel-kustantamon luoma superroisto, jonka pääasiallinen vastustaja on Hulk. Hahmon ensiesiintyminen tapahtui amerikkalaisessa "Incredible Hulk"-lehden numerossa 169 vuonna 1973. Bi-Pedon loi Steve Englehart.


title: Bi-Peto

text: Bi-Peto on androidi, jonka pään paikalla on kaksi yhteensulautunutta tornimaista kalloa. Bi-Pedon iho on kellertävä ja hänellä on lihaksikas ruumiinrakenne.


title: Bi-Peto

text: Bi-Pedon ensiesiintyminen Suomessa tapahtui "MARVEL"-lehden numerossa 11 (1995).


title: Bi-Peto

text: Aviaanit eli Lintukansa (epäinhimillisten alarotu) loivat mahtavan androidin säilyttämään rotunsa tiedot ja taidot, koko kulttuurisen tietämyksensä. Ensimmäinen versio olennosta oli miltei puolisen tonnia painava ja miltei kahdeksan metriä pitkä. Bi-Peto asui herrojensa kodissa, mahtavalla Taivassaarella.


title: Bi-Peto

text: Ylempi "kalloveli" (kuten kallot toisiaan nimittävät) sai itselleen aviaanien tietämyksen sotataidoista, kun taas alempi kalloveli vastaanotti tiedot kulttuurista. Tässä ensimmäisessä versiossa Bi-Pedosta ei kuitenkaan ollut minkäänlaista tieteellistä ymmärtämystä. Lopulta Lintukansa kuolivat sukupuuttoon ja heidän koneensa lakkasivat toimimasta. Bi-Peto jäi yksinään Taivassaarelle, yksin ja odottaen.


title: Bi-Peto

text: Lopulta Bi-Peto kidnappasi Betty Rossin ja Bruce Bannerin, jotta jälkimmäinen voisi korjata tuhoutuneet koneet. AIM oli kuitenkin MODOKin johdolla ottanut saaren valtaansa, joka aikaansai Bi-Pedon aktivoimaan itsetuhonsa. Saaren ja sen salaisuuksien jääminen vieraiden käsiin ei ollut suotavaa ja niin Bi-Peto tuhoutui räjähdyksessä.


title: Bi-Peto

text: Tuhoutunut versio ei kuitenkaan ollut ainoa aviaanien rakentama Bi-Peto. Toinen Bi-Peto joka sisälsi varmuuskopiot ensimmäisen tiedoista aktivoitui Bi-Peto I:n tuhoutuessa.


title: Bi-Peto

text: Tämä androidi oli pienempi, vain hieman yli kaksi metriä pitkä ja painoi noin 160 kg. Bi-Peto kaappasi YPKVV:n kuljetuskoneen ja suunnitteli tuhoavansa koko ihmiskunnan kuten nämä olivat tuhonneet aviaanit. Tämä toi hänet yhteenottoon Hulkin kanssa, josta seurauksena molemmat tipahtivat alas kuljetuskoneesta maahan.


title: Bi-Peto

text: Bi-Peto palasi rakentamaan Taivassaaren uudelleen ja yritti uudelleen tuhota ihmiskunnan. Tällä kertaa hänen suunnitelmansa romutti Thor. Yhä uudelleen Bi-Peto yritti jatkaa yhden miehen sotaansa, mutta uudelleen Thor ja Rautamies voittivat hänet.


title: Bi-Peto

text: Bi-Peto onnistui lopulta rakentamaan Uuden Taivassaaren ja kansoitti ne aviaaneilla, jotka olivatkin vain olleet horroksessa. Seurasi lyhyt konflikti Puolustajien kanssa, mutta Bi-Peto katsoi parhaimmaksi vetäytyä.


title: Bi-Peto

text: Nykyään Bi-Peto on seikkaillut avaruudessa voimakkaan puolijumalan Muukalaisen kanssa. Voimakkaiden kosmisten aseiden, Perintökalleuksien kanssa Bi-Peto yritti tuhota Hulkin, mutta saatiin Hulktaren neuvokkuuden (tai oikeammin seksikkyyden) ansiosta lyödyksi.


title: Bi-Peto

text: Bi-Petolla on valtavat fyysiset voimat. Bi-Peto nostaa kevyesti yli 100 tonnia (joka on ylin voimaluokitus Marvel-universumissa) ja on useasti osoittanut kykenevänsä taistelemaan Hulkin vertaisena. Bi-Peto on normaalia ihmistä huomattavasti nopeampi ja hänellä on yli-inhimillinen kestävyys. Bi-Peto I:llä oli vain tiedot aviaanien sotataidoista (ylempi kallo) ja kulttuurista (alempi kallo), mutta Bi-Peto II:n molemmilla kalloilla on näiden lisäksi myös tiedot Lintukansa korkeasti kehittyneestä tieteestä ja teknologiasta. Bi-Petolla on myös erittäin korkea älykkyystaso.


title: Bi-Peto

text: Yksi Bi-Pedon vähemmän ilmiselvä heikkous on hänen kaksi nenäänsä, joiden ansiosta hänellä on kaksinkertaisen tehokas hajuaisti. Erään kerran kohdatessaan Ihmenelosten Möykyn Central Parkissa Bi-Peto nujertui Oravatytön oravien tuomien roskien hajusta. Näin Möykky pääsi antamaan viimeisen iskun roistolle.


title: Skoklosterin linna

text: Skoklosterin linna () on Ruotsissa, Mälaren-järven läheisyydessä Uppsalan ja Tukholman kaupunkien välissä Håbon kunnassa sijaitseva linna. Se on Ruotsin kaikkien aikojen suurin yksityinen linna ja yksi maailman tärkeimmistä barokkimuseoista.


title: Skoklosterin linna

text: Linnan rakennutti vuosina 1654–1668 ruotsalainen Carl Gustaf Wrangel. Nelikerroksinen rakennus on tehty tiilestä ja siinä on 77 huonetta. Linnan suunnittelusta vastasi saksalainen arkkitehti Caspar Vogel. Carl Gustaf Wrangel kuoli vuonna 1676, jolloin linna ei ollut vielä kokonaan valmis. Jean de la Valléen linnaan rannan puolelle suunniteltu rakennus ja barokkipuutarhat jäivät toteuttamatta. Wrangelin kuoleman jälkeen linnan peri hänen tyttärensä Margareta Juliana, joka oli avioitunut Nils Brahen kanssa. Nils Brahen kuoleman jälkeen 1699 hänen leskensä perusti sääntöperintötilan pojalleen kenraalimajuri Abraham Brahelle (1699-1728). Skoklosterin linna oli sen jälkeen Brahe-suvun omistuksessa, kunnes suvun viimeinen edustaja kuoli 1930, jolloin linna siirtyi perintönä von Essenin perheelle. Von Essenit olivat viimeiset yksityiset linnan omistajat ja heitä varten rakennettiin 1940-luvulla asuinhuoneistot linnan pohjakerrokseen.


title: Skoklosterin linna

text: Omistajasuvut ovat vuosisatojen kuluessa keränneet taidetta, tekstiilejä, taide-käsitöitä, kirjoja sekä keramiikkaa ajalta 1550-1850. Linnan juhlasali, josta piti tulla yksi Pohjois-Euroopan suurimmista, ei valmistunut koskaan, vaan se on säilynyt siinä asussa, mihin työntekijät sen jättivät kesällä 1676. Työkalut ja rakennustelineet ovat yhä paikoillaan. Kun Ruotsin valtio otti linnan haltuunsa 1967, aloitettiin laaja restaurointityö arkkitehti Ove Hidemarkin johdolla. Työ suoritettiin vanhoja työmenetelmiä ja materiaaleja käyttäen. Apuna olivat Wrangelin kirjastoon jättämät käsikirjat. Linna on nykyään rakennusmuistomerkki.


title: Skoklosterin linna

text: Linna irtaimistoineen siirtyi 1967 Ruotsin valtiolle ja on siitä lähtien toiminut museona. Skokloster kuuluu samaan organisaatioon kuin Kuninkaallinen varuskamari (Livrustkammaren) ja Hallwylin museo. Skoklosterissa on kolme asekokoelmaa: Wrangelin, Brahen sekä Bielken kokoelmat.


title: Skoklosterin linna

text: Linnan kokoelmista varastettiin 1990-luvulla esineistöä, ja ainakin osan varkauksista tunnusti linnan kirjastonhoitaja. Varastettu astrolabi palautettiin museoon, kun italialainen keräilijä totesi kokoelmissaan olevan esineen varastetuksi.


title: Pohjankurun rautatieasema

text: Pohjankurun rautatieasema (, , ratakm 94+907) on rautatieasema Pohjankurussa Raaseporin kaupungissa rataosalla . Rautatieasemaa ei enää käytetä henkilöliikenteessä, mutta Pohjankurun satamasta kulkee tavaraliikennettä.


title: Pohjankurun rautatieasema

text: Asema avattiin vuonna 1899. Ratapihan länsipään matala ylikulkusilta rajoitti rantaradan tavaraliikennettä, kunnes se purettiin vuonna 1990. Alueella oli jo ennen rantaradan rakentamista kapearaiteinen yksityisrata.


title: Pohjankurun rautatieasema

text: Hangon rataa suunniteltiin 1860- ja 1870-luvuilla linjattavaksi Mustion, Antskogin ja Pohjankurun kautta ja edelleen Pohjanpitäjänlahden länsirantaa kohti Hankoa. Rata rakennettiin kuitenkin Karjaan ja Tammisaaren kautta. Ensimmäinen rautatie Pohjankuruun valmistui vuonna 1891, ja tätä kapearaiteista rataa pitkin hoidettiin raaka-aineiden ja valmiiden tuotteiden kuljetukset Fiskarsin ruukin ja Pohjankurun sataman välillä.


title: Pohjankurun rautatieasema

text: Valtion rautateiden piiriin Pohjankuru pääsi vuonna 1899, kun Karjaan ja Turun välinen rataosa avattiin liikenteelle. Pohjankurun asemarakennus valmistui Bruno Granholmin piirustusten mukaan samana vuonna, mutta maaperän suuren painumisen vuoksi rakennus siirrettiin jo vuonna 1901 lännemmäksi paalutetuille perustuksille. Rakennusta laajennettiin alkuperäistä rakennustapaa noudattaen vuonna 1913. Samoin piirustuksin rakennettiin myös Perniön, Paimion ja Piikkiön asemarakennukset samalla rataosalla.


title: Pohjankurun rautatieasema

text: Rautatieasema sijoittui Pohjankurun satamaan, joka oli tärkeä lastauspaikka ja höyrylaivalaituri Pohjanpitäjänlahden perukassa. Pohjan kirkonkylä jäi asemalta noin puolentoista kilometrin päähän, mutta vähitellen kirkonkylä ja Pohjankuru kasvoivat yhtenäiseksi taajamaksi. Rantaradan valmistumisen myötä liikenne Fiskarsin radalla vilkastui ja muuttui ympärivuotiseksi; aiemmin sillä oli liikennöity vain Pohjankurun sataman ollessa jäistä vapaa. Kapearaiteista rataa jatkettiin Fiskarsin omistamalle Åminneforsin terästehtaalle vuonna 1928. Liikenne Fiskarsiin jatkui vuoteen 1952 ja Åminneforsiin vuoteen 1958 saakka.


title: Pohjankurun rautatieasema

text: Paikallisjunaliikenne Pohjankuruun lakkautettiin vuonna 1977 ja henkilöliikenne kokonaisuudessaan vuonna 1979. Liikennepaikka jäi tavaraliikenteen käyttöön ja junakohtauspaikaksi. Rataosan kauko-ohjauksen valmistuttua vuonna 1993 liikennepaikka muutettiin miehittämättömäksi. Asemarakennus on edelleen Ratahallintokeskuksen omistuksessa, koska sinne on sijoitettu asetinlaite. Museovirasto on luokitellut Pohjankurun rautatieaseman valtakunnallisesti merkittäväksi suojelukohteeksi.


title: Pohjankurun rautatieasema

text: Pohjankurussa on Suomen ensimmäinen rautatietunneli, 156 metrin pituinen ja rakennettu vuosien 1896–1897 aikana ja on teollisuusradan käytössä. Toinen tunneli on 1964 rakennettu tunneli, josta kiskot on nyttemmin purettu. Niiden välissä on 1990 valmistunut rantaradan nykyinen Högbackan tunneli..


title: Porfyrios Kalliopas

text: Porfyrios Kalliopas oli 500-luvun tunnetuimpia valjakkoajajia Bysantin valtakunnassa. Hän oli kotoisin Libyasta ja aloitti ajouransa noin kaksikymmenvuotiaana. Porfyrios dominoi kilpa-ajoja Bysantissa yhteensä noin neljänkymmenen vuoden ajan. Hänet palkittiin menestyksestään arvonimellä "faktionarios" (tai latinalaisittain "factionarius"). Hänelle pystytettiin patsas noin vuonna 500 Konstantinopolin hippodromille ja toinen noin vuonna 545. Patsaat ilmeisesti tuhottiin vuonna 1204, kun neljännellä ristiretkellä Konstantinopoliin harhautuneet ristiretkeläiset hävittivät kaupunkia. Patsaista on säilynyt nykypäivään vain jalustat.


title: Porfyrios Kalliopas

text: Historioitsija Johannes Malalas viittaa kerran Porfyriokseen. Hänet tunnetaan myös Maksimos Planudeksen "Antologian" epigrammeista. Niistä 32 on omistettu hänelle, mutta vain 22 muille ajajille. Porfyrios kilpaili sekä sinisessä että vihreässä sirkuspuolueessa. Kilpa-ajot olivat erittäin suosittuja Bysantissa ja voittajia kohdeltiin sankareina.


title: Valkoinen peura

text: Valkoinen peura on vuonna 1952 valmistunut Erik Blombergin ohjaama suomalainen elokuva, alaotsikoltaan ”Taru noidan rakkaudesta”. Lajityypiltään "Valkoinen peura" edustaa lähinnä kauhufantasiaa. "Valkoisesta peurasta" tuli tuoreeltaan suomalaisen elokuvataiteen merkkiteos. Elokuva sai aikanaan monia kansainvälisiä tunnustuksia, ja se palkittiin myös Cannesin elokuvajuhlissa vuonna 1953. Elokuvan tuotti Junior-Filmi.


title: Valkoinen peura

text: "Valkoista peuraa" on luonnehdittu ”kuvien, kasvojen ja toiminnan elokuvaksi”. Dialogia on vähän. Kerronta on rakennettu ensisijaisesti kuvan ja musiikin varaan.


title: Valkoinen peura

text: Elokuva sijoittuu Suomen Lappiin. Alussa muuan Maarita synnyttää Lapin hangille vauvan. Nimeksi lapselle annetaan Pirita ja hänestä tehdään enteellinen joiku. Aikuisena Pirita on mukana porokilpailuissa. Niissä hän kisailee nuoren poromiehen, Aslakin kanssa. Pirita ja Aslak rakastuvat toisiinsa, ja pian hääkellot soivat. Aslak viettää pitkiä aikoja pororeissuillaan, ja Pirita tuntee itsensä yksinäiseksi. Kun taivaalla loistaa täysikuu, nuorikko tuntee olonsa erityisen levottomaksi.


title: Valkoinen peura

text: Pirita menee pyytämään apua šamaani Tsalkku-Nillalta, joka valmistaa hänelle lemmenjuoman ja lausuu loitsun. Siinä Tsalkku-Nilla käskee Piritaa uhraamaan ensimmäisen kohtaamansa olennon Suurelle Seidalle: näin syntyy taika, jonka ansiosta jokainen mies ihastuu Piritaan. Naisen epäonneksi ensimmäinen olento on valkoinen vasa, jonka Aslak on päästänyt vapaaksi. Pirita kuitenkin noudattaa šamaanin käskyä. Taika epäonnistuu, ja jokaisen täydenkuun aikana Pirita saa noidan voimat ja muuttuu miehiä tuhoavaksi valkoiseksi peuraksi.


title: Valkoinen peura

text: Eräänä yönä poromiehet huomaavat villipeuraksi muuttuneen Piritan. Suopungillaan Niilan onnistuu saada poro kiinni, jolloin poro muuttuu jälleen Piritaksi, joka noituneena surmaa Niilan. Myöhemmin myös toinen poromies kuolee samalla tavalla. Etelä-Suomesta saapuu metsänhoitaja, joka pitää noituutta huuhaana. Hän pääsee ampumaetäisyyteen valkoisesta peurasta, mutta juuri silloin hänen kiväärinsä räjähtää. Metsänhoitaja pakenee kauhuissaan. Poromiesten leirissä hän väittää Piritan olevan noita. Pirita ahdistuu miehen syytöksestä.


title: Valkoinen peura

text: Eräissä häissä Pirita näyttäytyy morsiusparille valkoisena peurana. Tuore aviomies lähtee seuraamaan häntä, eikä enää palaa. Tällöin koko kylä päättää lähteä tuhoamaan noitaa. Aslak takoo muiden tavoin keihään, sillä uskomuksen mukaan noidan saa hengiltä vain kylmällä raudalla. Pirita pakenee takaa-ajajia milloin omana itsenään, milloin porona. Hän hakee apua šamaanilta, mutta löytää tämän kuolleena. Hän kiiruhtaa uhripaikalle anomaan armoa seidalta. Takaa-ajajista Aslak pääsee ensimmäisenä valkoisen peuran lähelle ja syöksee keihäänsä tätä kohti. Poro muuttuu jälleen Piritaksi, joka makaa hangella aviomiehensä keihään surmaamana.


title: Valkoinen peura

text: Haave Lappi-aiheisesta elokuvasta oli kytenyt Blombergin mielessä jo 1930-luvun lopulta lähtien. Hän teki valokuvaaja Eino Mäkisen kanssa muutamia lyhyitä Lappi-dokumentteja 1940-luvun loppupuolella. Blomberg ja Kuosmanen saivat innoituksen "Valkoiselle peuralle" vuonna 1951 valmistuneesta Lappi-elokuvasta "Aila – Pohjolan tytär", jota molemmat pitivät epäonnistuneena. Ajatus muotoaan muuttavasta, kohtalokkaasta naisesta valkeni Kuosmaselle eräänä yönä. Alun perin ohjaajana piti olla Aarne Tarkas ja kuvaajana Blomberg. Lopulta Blombergista tuli varsinainen ohjaaja ja Tarkas vastasi lähinnä tuotannonjohdosta.


title: Valkoinen peura

text: "Valkoisen peuran" ulkokuvat otettiin 20. maaliskuuta 1952 – 23. huhtikuuta 1952. Studiokuvat otettiin 22. toukokuuta 1952 – 7. kesäkuuta 1952 ja seuraavan heinäkuun alussa. Kuvauspaikkoja olivat Inari (Otsamo, Urupää, Ivalo, Kaunispää, Hirvasjärvi, Rumakuru, Törmänen, Pielpajärven puukirkko) ja Utsjoki (Paistunturi). Studiona toimivat SF:n hallit Helsingin Liisankadulla.


title: Valkoinen peura

text: Elokuvan alkuperäinen kesto oli 74 minuuttia. 1980-luvulla elokuvasta restauroitiin 68 minuuttia kestävä versio.


title: Valkoinen peura

text: Einar Englundin musiikki on saanut huomiota "Valkoisen peuran" tarkasteluissa. Elokuva on lähes läpisävelletty, ja sen musiikkia on kuvailtu teoksen aihepiiriä tukevaksi. Musiikin yhteyttä elokuvan eri ulottuvuuksiin on pidetty mallikelpoisen kiinteänä. Suvantovaiheissa musiikki on idyllisen maalailevaa, yliluonnollisten voimien tullessa mukaan myös musiikki kiihdyttää tahtiaan. Musiikin on sanottu peilaavan lappalaista maisemaa ja Lapin kansan sielua. Ranskalaisen D. Théokaryn mukaan "Valkoisen peuran" musiikissa on kolme keskeistä teemaa: folkloristinen (lyyrinen), eleginen (taianomainen) ja dramaattinen.


title: Valkoinen peura

text: Englund rakensi sävellyksensä lappalaisten joikujen ja laulujen aiheisiin. Tyylilajina hän käytti itselleen ominaista uusklassismia. Soitinnuksessa Englund suosi vaskipuhaltimia. Rummutuksen laajalla käytöllä elokuvaan on saatu kohtalonomaisuutta.


title: Valkoinen peura

text: "Valkoisen peuran" musiikille ominaisia ovat parafraasit ja ennen kaikkea polarointi. Musiikin avulla elokuvan kuvakieli saa ohjaajan haluaman ilmeen. Kuten klassisessa musiikissa myös "Valkoisessa peurassa" on hyödynnetty kromatiikkaa kuoleman ja pahuuden voimien ilmaisuun.


title: Valkoinen peura

text: "Valkoista peuraa" arvioitiin heti tuoreeltaan ”poikkeukselliseksi kotimaiseksi elokuvaksi”. Kriitikot näkivät teoksessa kuitenkin myös puutteita. "Ylioppilaslehden" Akar ylisti teosta ”suomalaisen elokuvan uskomattomaksi tuotteeksi, tekijöilleen kunniakkaaksi saavutukseksi”. "Uuden Suomen" mukaan "Valkoinen peura" oli laadultaan ”kansainvälisillä kärkitiloilla”. Eräiden kriitikoiden mielestä elokuvan heikot kohdat olivat käsikirjoitus ja ohjaus. Kuvaus ja musiikki sitä vastoin saivat runsaasti kiitosta. "Suomen Sosialidemokraatti": ”Kysyä täytyy, onko tässä maassa tehty kauniskuvaisempaa filmiä kuin "Valkoinen peura"? Koko kypsä ja valmis valokuvaaja Erik Blomberg tarjoutuu siinä nähtäväksemme.”


title: Valkoinen peura

text: Kuosmasen suoritusta hehkutettiin. Häntä pidettiin teoksen kolmantena voimatekijänä kuvauksen ja musiikin ohella. Myöhemmissä arvioinneissa Piritaa on kuvattu koko draaman keskukseksi, muut henkilöt ovat lähinnä tarinan eteenpäinviejiä. Kuosmasen tulkintaa Piritasta on sanottu ”sisäistyneeksi ja jäännöksettömäksi”.


title: Valkoinen peura

text: Vuonna 1992 kuusikymmentä suomalaista elokuvakriitikkoa äänesti itsenäisyyden 75-vuotisjuhlan kunniaksi kaikkien aikojen parhaasta kotimaisesta elokuvasta. Valituksi tulivat tasaäänin Aki Kaurismäen "Tulitikkutehtaan tyttö" ja Mikko Niskasen "Kahdeksan surmanluotia". "Valkoinen peura" jakoi kakkossijan Mika Kaurismäen "Arvottomien" kanssa."Valkoisen peuran" aihepiiriä on luonnehdittu yleismaailmalliseksi. Ajatus eläimen ja ihmisen välisestä muodonmuutoksesta palautuu lähinnä ihmissusi-tematiikkaan. D. Théokary näki "Valkoisessa peurassa" yhtymäkohtia muinaiseen kreikkalaistarustoon (Oidipus, Agamemnon). Ihmissusi-teeman muunnelmana valkoinen poro on sikäli runollinen, ettei kyseessä ole luonnostaan ”väkivaltainen” petoeläin. "Valkoisen peuran" lajityyppinä on pidetty kauhun sijasta fantasiaa. Sitä on analysoitu myös tarussa piilevän eroottisen latauksen kautta: Piritan tyydyttämätön seksuaalisuus ottaa fyysiseksi ilmenemismuodokseen peuran, jota miehet jahtaavat. Piritan legenda on rinnastettu myös noitavainoihin: Jos miehet kokevat naisen liian puoleensa vetäväksi, hänellä täytyy tuolloin olla hallussaan yliluonnollisia voimia.


title: Valkoinen peura

text: Blombergin mukaan "Valkoista peuraa" lähestyttiin jo käsikirjoitusvaiheessa elokuvalle ominaisin keinoin, kuvien kautta. Tuntureiden valaistusolot saivat keskeisen aseman. Blomberg kuvaili lumisten tunturien valoa ”aktiivisimmaksi valoksi mitä maapallolla on”. Eräs ranskalainen arvostelija tajusi vasta "Valkoisen peuran" nähtyään lumisten maisemien väliset sävyerot ja nyanssit.


title: Valkoinen peura

text: "Valkoinen peura" julkaistiin vuonna 1990 VHS-tallenteena. 2010-luvulla elokuva julkaistiin DVD:nä sekä Suomessa että Ranskassa. Vuonna 2017 julkaistu suomalainen blu-ray perustuu Kansallisen audiovisuaalisen instituutin 4K-restauraatioon, joka on tehty alkuperäisnegatiiveista. Julkaisun lisämateriaalina on muun muassa elokuvan värillisiä koekuvauksia.


title: Valkoinen peura

text: "Valkoinen peura" -näytelmä esitettiin Äkäslompolossa Ylläksellä Ihmisen Rinki -näyttämöllä elo-syyskuussa 2005. Sen tuotti rovaniemeläinen Lapin läänin kansantanssiyhtye Rimpparemmi yhteistyössä Ylläksen Matkailuyhdistyksen kanssa.


title: Virtuaalilemmikki

text: Virtuaalilemmikki on elektroninen peli, jossa jäljitellään lemmikin hoitamista. Älypuhelimiin on tehty virtuaalilemmikkipelejä kuten Pou. Poun saa iOs-laitteille ja Androidille. Tamagotchi on virtuaalilemmikkilaite.


title: Six Degrees of Inner Turbulence

text: Six Degrees of Inner Turbulence (SDOIT tai 6DOIT) on Dream Theaterin kuudes studioalbumi. Sen julkaisi Elektra Entertainment 29. tammikuuta 2002. Albumi koostuu kahdesta levystä: ensimmäinen levy sisältää viisi kappaletta ja toinen levy kahdeksanosaisen, 42-minuuttisen nimikappaleen.


title: Six Degrees of Inner Turbulence

text: Albumin ensimmäinen kappale, "The Glass Prison", kertoo rumpali Mike Portnoyn taistelusta alkoholiongelmaansa vastaan. Kappale jakautuu kolmeen osaan, ja siinä käydään läpi AA-liikkeen 12 askeleen toipumisohjelman kolme ensimmäistä askelta. Kappale on omistettu "Bill W:lle ja kaikille hänen ystävilleen" eli AA-liikkeen perustajalle Bill Wilsonille ja alkoholiongelmansa voittaneille ihmisille. Kappale on selkeästi yksi Dream Theaterin aggressiivisimmista. Tarina jatkuu askelien 4–12 osalta albumeilla "Train of Thought", "Octavarium", "Systematic Chaos" ja "Black Clouds & Silver Linings". Muut ykköslevyn kappaleet käsittelevät muun muassa uskontoa ("Misunderstood") ja kantasolututkimusta ("The Great Debate"). Kakkoslevyn kattava nimikappale kertoo nimensä mukaisesti kuudesta henkilöstä, jotka kaikki kärsivät erityyppisistä mielenterveyden häiriöistä (kaksisuuntainen mielialahäiriö, posttraumaattinen stressioireyhtymä, skitsofrenia, synnytysmasennus, autismi, dissosiatiivinen identiteettihäiriö). Kappale on kestoltaan Dream Theaterin historian pisin.


title: Six Degrees of Inner Turbulence

text: "Six Degrees of Inner Turbulence" sijoittui Billboard 200 -listalla parhaimmillaan sijalle #46. Albumilta ei ole julkaistu singlejä tai musiikkivideoita, mutta Mike Portnoy on julkaissut omalla nimellään DVD:n "Ten Degrees of Turbulent Drumming".


title: Six Degrees of Inner Turbulence

text: Albumin julkaisua seurasi "World Tourbulence" -kiertue, joka vei Dream Theaterin Pohjois-Amerikan lisäksi Eurooppaan ja Aasiaan. Kiertueen aikana yhtye esiintyi yhdessä muun muassa Pain of Salvationin, King’s X:n ja Joe Satrianin kanssa. Kiertueella yhtye soitti entistä pidempiä konsertteja, jotka koostuivat kahdesta väliajan erottamasta osiosta. Yhtye esitti muun muassa albumin nimikappaletta kokonaisuudessaan sekä "Instrumedley"-sikermää, joka koostui yhtyeen levyttämistä instrumentaalikappaleista, sekä muiden kappaleiden instrumentaaliosuuksista. Dream Theater aloitti kiertueella myös uuden perinteen, jossa se konsertoidessaan peräkkäisinä iltoina samassa kaupungissa esittää kokonaisuudessaan cover-version jostain klassikkoalbumista. "World Tourbulence" -kiertueella tähän käsittelyyn pääsivät Pink Floydin Dark Side of the Moon, Metallican "Master of Puppets" ja Iron Maidenin "The Number of the Beast".


title: Factio

text: Factiones (lat. mon.; yks. "factio", yhteisö, puolue) olivat Rooman valtakunnassa vaunukilpa-ajojen järjestelyistä, kuten hevosten hankinnasta ja kilpailijoiden valmennuksesta vastanneita ryhmittymiä. Aluksi vuoden 70 eaa. tienoilla ryhmittymiä oli kaksi, valkoinen ja punainen. Keisariajalla ryhmittymien määrä kasvoi neljään, kun mukaan tulivat sininen ja vihreä puolue. Myöhäisantiikissa factioiden kannattajat muodostivat sirkuspuolueita (tai circuspuolueita, ajopuolueita).


title: Factio

text: Factiot maksoivat huippuajajille huomattavia palkkioita ja kilpailu parhaista ajajista oli tallien välillä kiivasta. Juvenalis kertoo, että huippuajajat saattoivat ansaita satakertaisesti asianajajaan verrattuna. Keisari Theodosius II kannatti vihreitä, Anastasios I punaisia ja Justinianus I sekä puolisonsa Theodora sinisiä.


title: Factio

text: 400-luvun puolivälin jälkeen Konstantinopolissa yleistyivät sirkusmellakat, joissa sirkuspuolueiden väliset erimielisyydet kärjistyivät mellakoinniksi. Mellakoita oli yhteensä useita kymmeniä. Vuonna 390 oli Thessalonikassa kuuluisa mellakka. Mellakat johtivat lopulta vuonna 532 Nika-kapinaan, kun katsojien tyytymättömyys eräiden sinisten ja vihreiden kannattajien saamiin hirttotuomioihin kanavoitui lopulta vallankumousyritykseksi. Rähinöinnissä arvioidaan kuolleen 30 000–50 000 henkilöä. Mellakoita rauhoittamaan jouduttiin kutsumaan armeijayksiköitä, minkä arvioidaan olleen syy niiden poikkeukselliselle verisyydelle. Nika-kapinan jälkeen seuraava mellakka sattui vasta vuonna 547 ja uudestaan kahtena seuraavana vuonna.


title: Factio

text: Sirkuspuolueiden erimielisyyksiä on yritetty selittää sekä niiden kannattajien oletetuilla poliittisilla että uskonnollisilla erimielisyyksillä. Toisen varteenotettavan tulkinnan mukaan kyseessä oli tavallinen huliganismi. Riippumatta siitä oliko sirkuspuolueilla poliittista agendaa, niillä varmasti oli poliittista merkitystä. Puolueet tarjosivat tavan kanavoida yhteiskunnan epäkohtia, esimerkiksi ruoan puutetta, koskenutta tyytymättömyyttä.


title: Factio

text: Factioiden merkitys väheni valjakkoajojen menettäessä suosiotaan 500-luvun loppupuolelta lähtien.


title: Factio

text: Factio tarkoitti Roomassa myös poliittisia ryhmittymiä, kuten optimaatit ja populaarit. Toisaalta sirkuspuolueetkin omaksuivat poliittisia mielipiteitä. Niinpä Bysantin vihreän puolueen johtajat olivat maanomistajaluokkaa ja sinisen puolueen johto taas kauppa- ja teollisuuspiirejä, ja puolueiden välillä oli näkemyseroja. Vahvin osoitus sirkuspuolueiden poliittisesta voimasta oli kuitenkin vuoden 532 Nika-kapina, joka oli vähällä tuhota keisari Justinianuksen uran, kun molemmat sirkuspuolueet aloittivat kapinan keisaria vastaan.


title: Anastasius I

text: Anastasius I voi tarkoittaa seuraavia henkilöitä:


title: Live-CD

text: Live-CD:iksi kutsutaan CD/DVD-levyltä keskusmuistiin käynnistyviä ohjelmia, kuten käyttöjärjestelmiä tai palomuureja. Live-CD:itä on mahdollista käyttää esimerkiksi käyttöjärjestelmän kokeiluun, tai kiintolevyn osiointiin tai verkon selaamiseen siten, ettei tietokoneelle jää tietoja käytöstä.


title: Live-CD

text: Live-CD:ltä käynnistynyt käyttöjärjestelmä ei tee muutoksia tietokoneen kiintolevyyn ilman erillistä toimenpidettä. Jotkut Live-CD:t tarjoavat mahdollisuuden tallentaa asetukset esimerkiksi USB-muistitikulle, jolta ne voidaan palauttaa seuraavia käyttökertoja varten. Osa Live-CD:ltä pyörivistä käyttöjärjestelmistä on mahdollista asentaa tietokoneen kiintolevylle kuten tavanomainen käyttöjärjestelmä.


title: Live-CD

text: Suosituimpia Live-CD:itä ovat Linux-jakelut. Live-Linux on Linux, joka on suunniteltu toimimaan täysin siirrettävältä medialta, kuten CD- tai DVD-levyltä tai USB-muistitikulta. Valtaosa Live-CD:istä on ilmaisia ja ladattavissa julkaisijan verkkosivuilta. Ilmaisia Live-CD:itä ovat muun muassa Knoppix, Ubuntu, Damn Small Linux ja Puppy Linux. Live-Linuxit käynnistyvät suoraan medialtaan eivätkä vaadi minkäänlaista asennusta kiintolevylle toimiakseen, joten ne ovat oivallinen ja turvallinen tapa tutustua Linuxiin ja sen eri jakeluversioihin.


title: Anastasius II

text: Anastasius II voi tarkoittaa seuraavia henkilöitä:


title: Mark González

text: Mark Dennis González Hoffman (s. 10. heinäkuuta 1984 Durban, Etelä-Afrikka) on chileläinen jalkapalloilija, joka edustaa Venäjän valioliigassa pelaavaa TsSKA Moskovaa. González on tunnettu nopeudestaan, josta tulee myös hänen lempinimensä "Speedy".


title: Mark González

text: Mark aloitti ammattilaisuransa vuonna 2002 chileläisessä Universidad Católicassa, jossa hän pelasi vuoteen 2004 saakka ennen kuin siirtyi Espanjan Primera Divisiónin Albaceteen. Albacetessä González ehti pelata vain yhden kauden ennen kuin englantilainen Liverpool hankki keskikenttäpelaajan joukkueeseensa. Loukkaantumisen ja työlupaepäselvyyksien vuoksi González ei kuitenkaan kaudella 2005–2006 päässyt pelaamaan Liverpoolissa otteluakaan. Kevään 2006 hän vietti lainalla Real Sociedadissa, jossa hän teki viisi maalia pelaamassaan 16 ottelussa.


title: Mark González

text: Kaudella 2006–2007 González debytoi Liverpoolissa Mestarien liigan karsintaottelussa Maccabi Haifaa vastaan. 85. peliminuutilla vaihdosta tullut González teki Liverpoolin 2–1-voittomaalin. Kaudeksi 2007–2008 González palasi Espanjaan, tällä kertaa Real Betisin joukkueeseen.


title: Mark González

text: Chilen maajoukkueessa González on pelannut vuodesta 2003.


title: Under Pressure

text: Under Pressure on Queenin ja David Bowien vuonna 1981 julkaisema rock-kappale. Se oli ensimmäinen Queenin julkaisema yhteistyö toisen artistin kanssa. Kappale nousi listaykköseksi Britannian ja Alankomaiden virallisilla singlelistoilla.


title: Under Pressure

text: Queenin ja David Bowien yhteistyö alkoi, kun Bowien oli tarkoitus laulaa taustalaulut kappaleella ”Cool Cat”. Under Pressure kirjoitettiin Queenin studioilla Sveitsin Montreux'ssa. Kappale ilmoitettiin kaikkien Queenin jäsenten ja Bowien yhteistyössä kirjoittamaksi, mutta basisti John Deacon kertoi vuonna 1984 Freddie Mercuryn olleen pääasiallinen lauluntekijä. ”Under Pressuren” bassokuvion tekijästä ei ole täyttä selvyyttä. Deacon kertoi lehdistölle, että sen sävelsi Bowie, mutta kitaristi Brian May ja rumpali Roger Taylor ovat ilmoittaneet sen tekijäksi Deaconin. Bowie on kertonut, että bassokuvio oli jo valmis ennen hänen tuloaan mukaan.


title: Under Pressure

text: Under Pressure julkaistiin singlenä 26. lokakuuta 1981 ja albumin "Hot Space" yhdentenätoista kappaleena 25. toukokuuta 1982. Singlen toisena puolena oli kappale ”Soul Brother”. EMI julkaisi vuonna 1988 singlestä uuden version, johon sisältyi myös kappale ”Body Language”. Lisäksi kappale on myöhemmin julkaistu sekä Queenin että David Bowien kokoelmalevyillä.


title: Under Pressure

text: David Bowie ei esittänyt ”Under Pressurea” konserteissa ennen vuotta 1992, jolloin hän lauloi sen Freddie Mercuryn muistokonsertissa duettona Annie Lennoxin kanssa.


title: Under Pressure

text: Kappaleen bassokuviota on käytetty (samplatty) Vanilla Icen hittikappaleessa "Ice Ice Baby".


title: Hiilidisulfidi

text: Hiilidisulfidin kemiallinen kaava on CS ja rakennekaava S=C=S. Se on hiilen ja rikin yhdiste, jota kutsutaan myös nimillä "rikkihiili", "hiilibisulfidi" tai "hiilisulfidi".


title: Hiilidisulfidi

text: Hiilidisulfidi on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 76,1 g/mol, sulamispiste −111 °C, kiehumispiste 46 °C, suhteellinen tiheys 1,26 g/cm (vesi = 1,0 g/cm), liukoisuus veteen 0,2 g/100 ml 20 °C:n lämpötilassa, leimahduspiste -30 °C c.c., itsesyttymislämpötila 90 °C ja CAS-numero 75-15-0.


title: Hiilidisulfidi

text: Hiilidisulfidi muodostaa ksantaatteja alkoksideista tai alkoholeista emäksen avulla. Reaktiolla valmistetaan viskoosikuitua selluloosasta. Toisin kuin selluloosa, selluloosaksantaatti ((CHO-O-C(=S)-SNa)) voidaan saada liukenemaan natriumhydroksidiliuokseen. Väkevä liuos, ns. viskoosi, vedetään kuiduksi ja edelleen kelataan happokylpyyn, jossa selluloosaksantaatti hajoaa takaisin selluloosaksi. Vesipesun jälkeen kuitu on valmis. Samalla menetelmällä valmistetaan myös keinotekoisia makkarankuoria, joita voidaan vahvistaa muista kuiduista tehdyllä paperilla.


title: Gotthard-tunneli

text: Gotthard-tunneli voi tarkoittaa seuraavia Gotthardin vuoret ja Gotthardin solan alittavia tunneleita Sveitsissä:


title: Cuanza

text: Cuanza on Angolan joki, joka laskee Atlantin valtamereen juuri maan pääkaupungin Luandan eteläpuolella. Siitä on saanut nimensä kaksi angolalaista maakuntaa, Cuanza Norte ja Cuanza Sul.


title: Cuanza

text: Cuanzan alkulähde sijaitsee 1 450 metrin korkeudessa Keski-Angolassa. Joki on 965 kilometriä pitkä, ja sen sivujokia ovat Kuiva, Luando ja Lucala.


title: Fat Family

text: Fat Family on brasilialainen 1990-luvulla perustettu yhtye, jonka ensimmäinen levy "Jeito sexy" julkaistiin vuonna 1998. Levyä on myyty yhteensä 1,8 miljoonaa kappaletta.


title: Sheryl Crow

text: Sheryl Suzanne Crow (s. 11. helmikuuta 1962) on yhdeksän Grammya voittanut yhdysvaltalainen blues-rockin laulaja-lauluntekijä, kitaristi ja basisti.


title: Sheryl Crow

text: Crow on kotoisin Kennettistä Missourista ja hänen perheensä on hyvin musikaalinen. Hän valmistui 1984 Missourin yliopistosta ja oli muutamia vuosia musiikinopettajana St. Louisin lähiön koulussa ennen muuttamistaan Los Angelesiin 1986. Hän sai töitä taustalaulajana ja lauloi muun muassa Michael Jacksonin "Bad"-kiertueella. Hän lauloi Saturday Night Livessa 1990 ja sai samana vuonna levytyssopimuksen A&M Recordsilta.


title: Sheryl Crow

text:
Hänen ensilevytyksensä "Tuesday Night Music Club" ilmestyi elokuussa 1993. Crow sai 1994 Grammyt: paras naisartisti kappaleesta "All I Wanna Do", vuoden levy: "All I Wanna Do" ja paras uusi artisti. Vuonna 1996 hän julkaisi omanimisensä albumin "Sheryl Crow" ja vuonna 1996 "The Globe Sessionsin".
James Bond -elokuvan "Huominen ei koskaan kuole" soundtrackille Crow lauloi nimikappaleen "Tomorrow Never Dies".


title: Sheryl Crow

text: Vuonna 2002 julkaistiin hänen neljäs pitkäsoittonsa "C'mon, C'mon" ja seuraavana vuonna kokoelmalevy "The Very Best of Sheryl Crow", joka sisälsi monia singleista ja muutamia uusia kappaleita. Viimeisin levy on syyskuussa 2005 julkaistu "Wildflower", jolla hän mm. laulaa duettona Stingin kanssa kappaleen "Always on Your Side".


title: Sheryl Crow

text: Crow alkoi seurustella kilpapyöräilijä Lance Armstrongin kanssa loppuvuodesta 2003. Syyskuussa 2005 he kihlautuivat, mutta päätyivät jo viiden kuukauden jälkeen eroon.


title: Sheryl Crow

text: Crow'lla todettiin helmikuussa 2006 rintasyöpä, joka hoidettiin rinnan säästävällä leikkauksella ja sädehoidolla.


title: Sheryl Crow

text: Hänellä on tähti Hollywoodin Walk of Fame -kävelykadulla.


title: Sheryl Crow

text: Crow adoptoi toukokuussa 2007 Wyatt Steven-nimisen poikalapsen, joka on syntynyt huhtikuussa 2007.


title: Pascoal Ranieri Mazzilli

text: Pascoal Ranieri Mazzilli (27. huhtikuuta 1910 – 21. huhtikuuta 1975) oli brasilialainen poliitikko. Hän toimi maansa presidenttinä kaksi viikkoa elokuussa 1961 Jânio Quadrosin erottua tehtävästä varapresidentti João Goulartin ollessa virallisella valtiovierailulla Kiinassa. Armeija esti Goulartia nousemasta presidentiksi, mutta myöhemmin parlamentaarinen hallitus nimitti hänet tehtävään. 1. huhtikuuta 1964, Goulartin vallasta syrjäyttämisen jälkeen, Mazzilli toimi uudelleen presidenttinä, marsalkka Humberto de Alencar Castelo Brancon valintaan saakka.


title: Carmen Miranda

text: Maria do Carmo Miranda da Cunha, joka tunnetaan paremmin nimellä Carmen Miranda (9. helmikuuta 1909 – 5. elokuuta 1955), oli portugalilaissyntyinen brasilialainen laulaja ja näyttelijä. Häntä pidetään viihteen ikonina ja Brasilian kansainvälisenä symbolina.


title: Carmen Miranda

text: Miranda nousi suosioon vuonna 1930 ja hän oli 1930-luvun ehkä suosituin brasilialainen laulaja.


title: Carmen Miranda

text: Miranda syntyi pienessä Marco de Canavesesin kaupungissa Portugalin pohjoisosassa. Perhe muutti Brasiliaan hänen ollessaan vuoden ikäinen. Hän kävi Saint Teresinhan luostarikoulua. Hänen katolilaiset vanhempansa eivät hyväksyneet ajatusta viihdeurasta, joten hän piti unelmansa salaisuutena vuosikausia. Vapaa-aikanaan hän lauloi usein juhlissa ja festivaaleilla.


title: Carmen Miranda

text: Lopulta hän pääsi esiintymään paikalliselle radioasemalle. Hän oli yksi Brasilian ensimmäisistä samban supertähdistä ja näytteli Brasiliassa myös kuudessa elokuvassa. Kymmenen vuoden kuluttua hänet kutsuttiin esiintymään Broadwaylle New Yorkiin. Miranda saapui yhtyeensä (Bando da Lua) kanssa Yhdysvaltoihin 1939, ja hänestä tuli tähti 1940-luvun alussa. Yhdysvaltojen hallitus edisti hänen uraansa osana presidentti Franklin Rooseveltin ”Hyvä naapuri” -politiikkaa. Hän oli maan parhaiten ansaitseva taiteilija usean vuoden ajan 1940-luvulla, ja vuonna 1945 hän oli parhaiten ansaitseva nainen Yhdysvalloissa.


title: Carmen Miranda

text: Miranda teki vuosin 1940–1953 yhteensä 14 Hollywood-elokuvaa. Helsingin olympialaisten tietämillä hän vieraili Suomessakin. Taiteilija Kari Suomalainen ikuisti vierailun piirroksellaan Helsingin Sanomien sivulle.


title: Carmen Miranda

text: Mirandan albumeja myytiin yli kymmenen miljoonaa. 1940-luvulla hänen vieraillessaan Brasiliassa häntä arvosteltiin ankarasti amerikkalaiselle kaupallisuudelle antautumisesta sekä vääristyneen Brasilia-kuvan esittämisestä. Hän vastasi laululla ”Disseram Que Eu Voltei Americanizada” (”Sanotaan, että palasin amerikkaistuneena”). Arvostelujen vuoksi hän pysytteli poissa Brasiliasta 14 vuotta.


title: Carmen Miranda

text: Miranda oli hyvin pienikokoinen nainen. Hän pyrki kätkemään tämän käyttämällä korkeita korkoja ja valtavan kokoisia hedelmäkasoin tai liioitellun kokoisin yksittäisin hedelmin koristettuja hattuja. Kun muuan toimittaja kysyi Mirandalta, mistä hän hankkii nämä erikoiset hattunsa, hän vastasi tekevänsä ne itse.


title: Carmen Miranda

text: Miranda ei ennen 1930-luvun loppua käyttänyt alkoholia eikä tupakoinut. Tuolloin alkaneen alkoholismin lisäksi hän käytti säännöllisesti amfetamiinia, ja samalla hänen sydämensä heikkeni. Hän kuoli sydänkohtaukseen "The Jimmy Durante Show’ssa" esiintymisen jälkeen. A&E Networkin biografiajaksossa on surullista filmimateriaalia Mirandan esiintymisestä 4. elokuuta. Tanssiohjelman jälkeen Miranda sai tietämättään pienen sydänkohtauksen ja oli kaatumaisillaan. Durante oli hänen vieressään ja auttoi häntä pysymään jaloillaan. Miranda hymyili, heilutti kättään yleisölle ja käveli viimeisen kerran lavan taakse. Hän menehtyi seuraavaan aamuun mennessä 46-vuotiaana. Hänen ruumiinsa lennätettiin pian Brasiliaan, jossa julistettiin maansuru. Hänet haudattiin São João Batistan hautausmaalle Rio de Janeirooon.


title: Frank Hopkins

text: Frank Hopkins (Frank T. Hopkins), (1865–1951) oli yhdysvaltalainen ammattiratsastaja ja mustangihevosten suojelua edistänyt cowboy. Hänen väitetään voittaneen yli neljäsataa pitkän matkan ratsastuskilpailua. Hän jatkoi tätä harrastustaan yli 60-vuotiaaksi. Hopkinsilla itselläänkin oli mustangi, nimeltä Hidalgo. Hopkinsista ei tiedetä paljoa, mutta sanotaan että hänen äitinsä oli intiaani, johon Frank Hopkinsin isä rakastui saapuessaan Amerikkaan.


title: Japanin ralli

text: Japanin ralli (Rally Japan) on Japanissa ajettava rallin MM-sarjan osakilpailu. Kilpailu on kuulunut MM-sarjaan vuodesta 2004 lähtien. Ralli ajetaan Japanin pääsaarista pohjoisimmalla eli Hokkaidolla. Japanin ralli on soraralli, joka ajetaan varsin kapeilla metsäteillä. Kuljettajille kilpailu on haastava juuri kapeiden teiden vuoksi. Vuonna 2004 rallin voittoon ajoi norjalainen Subaru-kuljettaja Petter Solberg. Solberg johti kilpailua myös vuonna 2005, mutta ajoi ulos ja keskeytti. Kilpailun voitti Suomen Marcus Grönholm. Ranskalainen Sébastien Loeb varmisti kakkossijallaan uransa toisen rallin maailmanmestaruuden. Loeb voitti kilpailun seuraavana vuonna ja rikkoi samassa kilpailussa Carlos Sainzin voittoennätyksen ottamalla uransa ennätyksellisen 27 voiton.


title: Pop-up

text: Pop-up tarkoittaa seuraavia asioita:


title: Tiivistelmä

text: Tiivistelmä () kokoaa yhteen opinnäytetyön, artikkelin tai raportin pääsisällön.


title: Tiivistelmä

text:
Tiivistelmän tarkoitus on antaa kuva siitä mitä kirjoituksessa kuvattu työ sisältää, millaisia menetelmiä työn tekemisessä on käytetty ja millaisia tuloksia on saatu, ilman että lukijan tarvitsee tutustua koko tekstiin. Hyvin kirjoitettu tiivistelmä innostaa lukijaa tutkimaan kirjoitusta tarkemmin. Tiivistelmä kirjoitetaan vasta sitten kun työn kirjallinen osuus on kokonaan valmis.
Tiivistelmästä tulee yleensä ilmetä ainakin:


title: Tiivistelmä

text: Tiivistelmät voidaan joskus koota varsinaisista teksteistä erillisiin tiivistelmäjulkaisuihin. Tavallisimmin tiivistelmä liitetään kuitenkin kirjoituksen alkuun, heti otsikko-osion jälkeen. Tiivistelmä on muuhun tekstiin verrattuna lyhyt, esimerkiksi artikkelissa yksi tai kaksi tekstikappaletta tai opinnäytteessä korkeintaan yksi sivu. Se kuvaa tehtyä työtä eikä ole siksi aiheen yleiskuvaus tai johdanto. Siinä ei myöskään esitetä varsinaisia määritelmiä tai käsitteitä eikä yleensä viitata muihin kirjoituksiin. Yksi pääperiaatteista on, ettei tiivistelmässä ole asiaa, jota ei ole varsinaisessa tekstissä. Toisaalta tiivistelmä on voitava ymmärtää lukematta tekstiä, josta se on laadittu.


title: Tiivistelmä

text: "Informatiivinen tiivistelmä" ennen muuta selostaa tehdyn työn tulokset. Jos varsinainen kirjoitus on katsaus tai esimerkiksi oppikirja, sen yhteyteen voidaan laatia "indikatiivinen tiivistelmä". Sellainen on usein sisällysluettelon laajennus, joka kokoaa yhteen kirjoituksessa käsitellyt asiat. Indikatiivisen tiivistelmän tunnistaa indikatiivisista verbeistä kuten kertoa, esitellä, kuvata ja tarkastella. Informatiivisessa tiivistelmässä sellaisia ei puolestaan käytetä.


title: Tiivistelmä

text: Koska tiivistelmän tärkein tavoite on kertoa tehdyn työn päätulokset ja johtopäätökset, erilaiset johdattelut ja todistelut asiaan jätetään varsinaiseen tekstiin. Sama koskee myös laajempaa lähtökohtien ja vaihtoehtojen pohdintaa. Tiivistelmä sisältää kuitenkin usein lyhyen yhteenvedon työn tekemisestä ja se kirjoitetaan kuten muukin teksti eli kokonaisia virkkeitä käyttäen. Tiivistelmää edeltää varsinkin opinnäytteissä usein määrämuotoinen teksti julkaisun bibliografisista tiedoista ja sen jälkeen on lista työn asiasanoista. Joskus sama tiivistelmä esitetään useammalla eri kielellä. Monissa julkaisuissa on myös erillinen lomakemuotoinen tiivistelmäsivu, usein vasta tekstin jälkeen tai liitteenä, johon julkaisutiedot ja tiivistelmäteksti kootaan. Tiivistelmän merkitystä ja laatimista käsitellään erilaisissa opinnäytteiden ja muiden julkaisujen laatimisohjeissa ja -oppaissa sekä tutkimusmenetelmäkirjallisuudessa, kuten seuraavat:


title: Hiilitetrabromidi

text:
Hiilitetrabromidin on hiilen ja bromin yhdiste, jota kutsutaan myös nimellä "tetrabromimetaani". Sen kemiallinen kaava on CBr.
Hiilitetrabromidi on normaaliolosuhteissa olomuodoltaan väritön kiteinen aine, joka ei juurikaan liukene veteen (0,024 g/100 ml, 30 °C). Yhdiste liukenee etanoliin, kloroformiin ja dietyylieetteriin. Sen moolimassa on 331,6 g/mol, sulamispiste 90 °C, kiehumispiste 190 °C, suhteellinen tiheys 3,42 g/cm (vesi = 1,0 g/cm) ja CAS-numero 558-13-4.


title: Tarujen Saari

text: Tarujen Saari on suomalainen folkrock-yhtye. Yhtye esittää melodisia kappaleita, joista osa on vuosisatoja vanhoja. Yhtye perustettiin vuonna 1996 ja se on esiintynyt Kaustisen kansanmusiikkitapahtumassa sekä lukuisissa pienemmissä tapahtumissa ja erityisesti erilaisissa keskiaikatapahtumissa. Esiintymisasuinaan Tarujen Saaren jäsenet käyttävät keskiaikatyylistä puvustusta. Yhtye käyttää sähkökitaroita, mutta esiintyy pyynnöstä akustisesti.


title: Tarujen Saari

text:
Yhtyeen viides, vuonna 2006 julkaistu albumi sisältää aikaisempaa enemmän heavy metal -elementtejä.
Perustajajäsen Tapio Mattlar (kampiliira, akustinen kitara) jätti yhtyeen alkuvuodesta 2006.


title: Nevis

text: Nevis [ˈniːvɪs] on Pieniin Antilleihin kuuluva saari Karibianmerellä. Se muodostaa yhdessä Saint Kittsin kanssa Saint Kitts ja Nevisin liittovaltion. Saari sijaitsee 350 kilometriä Puerto Ricosta kaakkoon ja 80 kilometriä Antiguasta länteen.


title: Nevis

text: Nevisillä oli ihmisasutusta Kristoffer Kolumbuksen saavuttua sinne vuonna 1493. Karibit kutsuivat saarta nimellä "Oualie" ja britit nimellä "Dulcina". Saaren nykyinen nimi tulee espanjankielisestä alkuperäisnimestä ("Nuestra Señora de las Nieves"), jonka Kolumbus antoi sille löydettyään sen ja todettuaan saaren pilvien verhoamien vuorenhuippujen muistuttavan Espanjan lumihuippuisia vuoria ( = lumet).


title: Nevis

text: Nevis itsenäistyi yhdessä Saint Kittsin kanssa vuonna 1983. Ehdotus irtautua Saint Kittsistä ei mennyt läpi vuonna 1998.


title: Nevis

text: Nevisin pinta-ala on 93 km² ja väkiluku 12 106 (2006). Sen pääkaupunki on Charlestown. Lukutaitoisuus on 98 %. Ainoa virallinen kieli on englanti. Suurin osa saaren asukkaista on afrikkalaisperäistä.


title: Nevis

text: Nevisin pohjoiskärjessä lähellä Newcastlen kylää sijaitsee Vance W. Amoryn kansainvälinen lentoasema.


title: Nevis

text: Nevisin saaren vanhoille sokeriplantaaseille perustetut siirtomaatyyliset hotellit ovat pitkään olleet vauraiden brittiläisten suosiossa, ja uudemmat loistohotellit ovat tuoneet saarelle paljon amerikkalaisia golfturisteja. Saaren parhaat hiekkarannat ovat länsirannalla, kun taas Atlantin puoleiset rannat ovat kivikkoisempia.


title: Nevis

text: Nevis jakautuu viiteen hallinnolliseen alueeseen, kuntaan:Gingerland on nimensä mukaisesti tunnettu inkiväärin, muskotin ja kanelin kasvatuksesta sekä erikoisesta kahdeksankulmion muotoisesta metodistikirkostaan vuodelta 1830.


title: Jalkapallon Euroopan-mestaruuskilpailut 1992

text:
Vuoden 1992 jalkapallon EM-kisat ("Euro 92") järjestettiin Ruotsissa 10. - 26. kesäkuuta 1992. Kisoihin osallistui 8 maata. Isäntämaana Ruotsi pääsi automaattisesti mukaan kisoihin. 7 muuta osanottajaa selvisi kisoihin karsintojen kautta. Poliittiset mullistukset näkyivät osanottajalistassa. Neuvostoliitto oli selviytynyt karsinnoista EM-lopputurnaukseen, mutta valtiona Neuvostoliitto oli jo hajonnut ennen kisoja. Niinpä Neuvostoliiton paikan EM-kisoissa peri IVY. Myös Jugoslavia oli selvittänyt karsinnat, mutta Jugoslavian sotien puhkeamisen takia joukkue suljettiin kisoista, ja sen paikan peri Jugoslavian voittamassa lohkossa kakkoseksi sijoittunut Tanska. Tanska etenikin kaikkien yllätykseksi Euroopan mestaruuteen asti. Loppuottelussa se kaatoi Saksan 2-0. Ruotsin EM-lopputurnaus oli ensimmäinen merkittävä jalkapalloturnaus, jossa pelaajien paitoihin oli numeroiden lisäksi painettu myös nimet.Jatkoon Ruotsi ja Tanska.
29. Karl-Heinz Riedle 0-1, 47. Stefan Effenberg 0-2


text: Jatkoon Alankomaat ja Saksa.


title: Taskulamppu

text: Taskulamppu on pienehkö lamppu joka tuottaa useimmiten melko kirkkaan ja kapean valokeilan. Se on suunniteltu mukana kannettavaksi, jotta sillä voisi valaista kohteita myös siellä, mistä kiinteä valaistus ja sähköverkko puuttuu.


title: Taskulamppu

text: Perinteisessä taskulampussa on polttimena pieni hehkulamppu ja voimanlähteenä paristo. Polttimen takana on parabloidinen heijastin, jonka etäisyyttä valonlähteestä voi merkistä ja mallista riippuen säätää ja niin muokata valokeilan muotoa.


title: Taskulamppu

text: 2000-luvulla ovat yleistyneet LED-teknologiaa käyttävät taskulamput. Ledien etuna perinteisiin polttimoihin on pienempi sähkönkulutus, mikä mahdollistaa pidemmän toiminta-ajan. Ne kestävät myös iskuja hehkulamppuja paremmin sekä kuumenevat vähemmän. Nykyään on käytössä myös erilaisia vaihtoehtoisia energianlähteitä (kuten veivattava dynamo tai sähkömagneettinen induktio), jolloin varsinaisia paristoja ei tarvita ollenkaan.


title: Mašhadin kansainvälinen lentoasema

text: Mašhadin kansainvälinen lentoasema () on Mašhadissa Iranissa sijaitseva lentoasema. Lentoasemalla on kaksi asfalttipäällysteistä kiitotietä ja sitä käyttää sekä Iranin armeija että julkiset lentoyhtiöt. Lentoasema on rakennettu 995 metriä merenpinnan yläpuolelle.


title: Vade retro, satana

text: Vade retro, satana ("Mene takaisin, Saatana", "Väisty tieltäni, Saatana" tai "Peräänny, Saatana") on keskiaikainen katolinen manausformula. Se on säilynyt vuodelta 1415 olevassa baijerilaisessa käsikirjoituksessa.


title: Vade retro, satana

text: Lause on todennäköisesti saanut alkunsa Vulgatasta, jossa Jeesus sanoo Pietarille "vade retro me, satana" ("Väisty tieltäni, Saatana!", Mark. 8:33). Katolisessa traditiossa lausetta on käytetty kaikenlaisen pahan karkottamiseen ja sen alkukirjaimet on usein kaiverrettu krusifikseihin.


title: Vade retro, satana

text: Latinaksi:


title: Vade retro, satana

text: Vapaamuotoinen käännös:


title: Wen Tianxiang

text: Wen Tianxiang (文天祥, Wade-Giles: Wen T'ien-hsiang, 1236–1283) oli Eteläinen Song-dynastian oppinut ja ministeri. Häntä pidetään Kiinassa isänmaallisuuden ja uskollisuuden suurimpana symbolina ja hänen kirjoituksiaan opiskellaan edelleen kouluissa.


title: Wen Tianxiang

text: Wen syntyi 1236 Lulingissa (nyk. Ji’an), Jiangxissa. Vuonna 1256 hän oli keisarillisen virkatutkinnon ylin valvoja, rangaistusten ministeri, hallitsi Hunania ja Jiangxia ja saavutti viimein pääministerin aseman.


title: Wen Tianxiang

text: Vuonna 1278 hän lähti neuvottelemaan rauhaa etenevien Kublai-kaanin joukkojen kanssa, jotka vangitsivat hänet ja tarjosivat hänelle uudelleen pääministerin asemaa alaisuudessaan. Wen kieltäytyi ja pakeni Wenzhouhin, missä kokosi Song-dynastian joukot taisteluun. Hänet vangittiin kuitenkin Haifengin taistelun tappion jälkeen, ja määrättiin määräämään Song-dynastian joukot antautumaan, mistä Wen myös kieltäytyi ja kirjoitti runon joka päättyi sanoihin: "Onko kukaan kuolemalta turvassa / Jättäkää uskollinen sydämeni loistamaan historian lehdille."


title: Wen Tianxiang

text: Hän kärsi neljä vuotta mongolien vankilassa Dadussa ennen teloitustaan 1282. Vankeudessa hän kirjoitti kuuluisat teoksensa "Oikeamielisen hengen ylistys" (正气歌; Zhengqige) ja "Lingdingyangin ylitys." (过零丁洋).


title: Konni Zilliacus (nuorempi)

text: Konni Zilliacus (13. syyskuuta 1894 – 6. heinäkuuta 1967) oli suomenruotsalaista sukujuurta ollut brittipoliitikko. Hän oli Englannin Labour-puolueen parlamenttiedustajana alahuoneessa 1945–1950 ja 1955–1967 edustaen puolueen vasemmistosiipeä.


title: Konni Zilliacus (nuorempi)

text: Zilliacus syntyi Japanissa jossa hänen vanhempansa, aktivisti Konrad Viktor (Konni) Zilliacus (1855–1924) ja amerikkalaissyntyinen Lilian McLaurin Grafe (1873–1938) tuolloin asuivat. Hänen nuorempi veljensä Laurin Zilliacus syntyi myös Japanissa. Nuorempi Konni Zilliacus asui eri maissa vanhempiensa kanssa, kunnes meni Bedales Schoolin sisäoppilaitokseen Hampshiressa 1909. Hän jatkoi opintojaan Yhdysvalloissa Yalessa äitinsä mentyä uusiin naimisiin, ja ennen värväytymistään ensimmäiseen maailmansotaan brittiarmeijaan.


title: Konni Zilliacus (nuorempi)

text: Zilliacus liittyi Britanniassa Union of Democratic Controliin, joka painosti Britannian hallitusta sotavoimien vaikutusvallan vähentämiseksi. Zilliacus olisi halunnut lentäjäksi, mutta joutui Josiah Wedgwoodin kanssa brittien sotilasedustustoon Vladivostokiin Venäjälle, jossa lokakuun vallankumous keräsi hänen sympatiansa.


title: Konni Zilliacus (nuorempi)

text: Sodan jälkeen Britanniaan palattuaan hän liittyi Labour Partyyn ja työskenteli Kansainliitossa ja rakensi Labourin ulkopoliittista linjaa ja kirjoitti nimimerkillä "Vigilantes" Manchester Guardianiin. Natsi-Saksan miehitettyä Tšekkoslovakian hän erosi protestina Kansainliiton sihteeristöstä.


title: Konni Zilliacus (nuorempi)

text: Toisen maailmansodan aikana Zilliacus työskenteli tiedotusministeriössä ja liittyi 1941-komiteaan. Hänet valittiin parlamenttiin 1945 ja hän tuli tunnetuksi hallituksen linjan vasemmistokriitikkona. Hän äänesti 1949 NATO-jäsenyyttä vastaan ja tuli erotetuksi puolueesta. Hän oli perustamassa Labour Independent Groupia, mutta erosi siitä kun se tuki Stalinia Titon sijaan. Vuoden 1950 vaaleissa hän menetti paikkansa, mutta valittiin uudelleen 1955 taas Labourin edustajana. Hän oli perustamassa Campaign for Nuclear Disarmamentia ja erotettiin 1961 puolueesta muutamaksi kuukaudeksi kirjoitettuaan artikkelin tšekkoslovakialaiseen lehteen. Parlamentissa hän oli kuolemaansa saakka.


title: Konni Zilliacus

text: Konrad Viktor (Konni) Zilliacus (18. joulukuuta 1855 Ruokolahti – 19. kesäkuuta 1924 Helsinki) oli suomalainen aktivisti ja kirjailija. Ensimmäisen sortokauden aikana hän kannatti aktiivista vastarintaa ja perusti Suomen Aktiivisen Vastustuspuolueen 1904 ja Voimaliiton 1906.


title: Konni Zilliacus

text: Konni Zilliacuksen isä oli Zilliacus-sukuun kuulunut Henrik Wilhelm Johan Zilliacus (1823–1887), molempien oikeuksien tohtori, Helsingin pormestari, säätyvaltiopäivien porvarissäädyn puhemies ja vuodesta 1875 senaattori sekä siviilitoimituskunnan apulaispäällikkö. Hänen äitinsä oli Ida Charlotta o.s. Söderhjelm.


title: Konni Zilliacus

text: Zilliacus tuli ylioppilaaksi 16-vuotiaana vuonna 1872, ja hänet lähetettiin vuodeksi sveitsiläiseen yksityiskouluun opiskelemaan ranskaa. Palattuaan hän liittyi Viipurilaiseen osakuntaan, luki lakia ja suoritti oikeustutkinnon 1877. Sen jälkeen oli vuorossa venäjän opiskelu Moskovassa. Vielä tässä vaiheessa Zilliacus tähtäsi isänsä tavoin virkauralle ja hän työskenteli 1878 Turun hovioikeuden auskultanttina sekä vuoden ajan virkamiehenä kenraalikuvernöörin kansliassa.


title: Konni Zilliacus

text: Vuonna 1878 Zilliacus meni naimisiin 23-vuotiaana itseänsä 11 vuotta vanhemman Lovisa Adelaide Ehrnroothin (1844–1927) kanssa, joka oli protokollasihteeri Carl Albert Ehrnroothin leski ja syntyjään kreivitär de Geer till Tervik. Lovisalla oli seitsemän lasta edellisestä liitostaan, ja Zilliacuksen kanssa hän sai vielä kolme lisää. Vihkiminen tapahtui 30. syyskuuta 1878, ja sen jälkeen he asettuivat asumaan Ehrnroothien kaupunkitaloon, Nikolainkatu (nyk. Snellmaninkatu) 15:een. Perhe asui muutaman vuoden ajan Lovisalle päätyneellä Ehrnroothien sukutilalla, Seestan kartanossa Nastolassa, ja Zilliacus toimi Kymi-yhtiön uittopäällikkönä. Tässäkin tehtävässä hän malttoi jatkaa vain vuoden.


title: Konni Zilliacus

text: Zilliacukset myivät 1883 Seestan takaisin Ehrnrootheille ostettuaan 1881 Helsingin pitäjästä Håkansbölen kartanon, jonka kuitenkin vaihtoivat jo 1883 Marieforsin kartanotilaan Tuusulan Kellokoskella. 6 000 tynnyrinalaa käsittävä tila hankittiin yhdessä pankinjohtaja Abel Lanêdin kanssa, mutta jo seuraavana vuonna Zilliacus osti myös hänen osuutensa. Zilliacus ryhtyi nyt suurellista elämää viettäväksi suurviljelijäksi ja harjoitti hevosten jalostusta sekä kasvatusta matkustellen ulkomailla. Hän kunnosti tilaa ja rakennutti sille uuden päärakennuksen ja puiston sekä osti hollantilaisia lehmiä. Vuonna 1885 Zilliacus myi Helsingissä olevan kaupunkitalonsa. Tämä kaikki vaati niin paljon varoja, että hänen koko omaisuutensa oli kiinnitetty veloista. Hän välttyi vararikolta, mutta vaikea tilanne sai hänet ottamaan uuden askeleen elämässään.


title: Konni Zilliacus

text: Vuonna 1889 Zilliacus järjesteli Suomen osallistumista Pariisin maailmannäyttelyyn, jonka hän näki tilaisuutena korostaa maailmalle Suomen kansallista erityisasemaa Venäjän valtakunnan osana.


title: Konni Zilliacus

text: Zilliacus ilmoittautui "Hufvudstadsbladetin" kirjeenvaihtajaksi ja matkusti toukokuussa 1889 Amerikkaan. Hän kirjoitti lehteen Amerikan intiaanisodista ja siirtolaisten elämästä. Oltuaan kaksi vuotta Amerikassa hän ilmoitti perheelleen, ettei hän voinut palata Suomeen ja erosi ensimmäisestä vaimostaan Lovisa Adelaidesta. Zilliacus oli lähtenyt Amerikkaan käytännössä paetakseen tuhlailevasta elämästään johtuneita velkojaan, jotka ajoivat sitten hänen isänsä vararikon partaalle. Jätetty vaimo sai pelastettua osan Ehrnroothien perintöön kuuluvasta omaisuudesta.


title: Konni Zilliacus

text: Zilliacus työskenteli sekalaisissa ammateissa Väli-Amerikassa ja Yhdysvalloissa, välillä työnjohtajana ja kerran myös likaviemärin kaivajana puolentoista dollarin päiväpalkalla. Sittemmin hän pääsi moniin lehtiin kirjeenvaihtajaksi ja oli muun muassa Chicagossa ilmestyneen "Svenska Tribunenin" avustajana. Zilliacus matkusti 1891 "Svenska Tribunenin" kirjeenvaihtajana Etelä-Dakotan Pine Ridgeen seuraamaan sioux-intiaanien kapinaa. Hän oli paikalla Pine Ridgen rauhanteossa ja näki 10 000 siouxin saapumisen. "Svenska Tribuneniin" lähettämiensä sotakuvauksien pohjalta hän kirjoitti 1898 kirjansa "Indiankriget", joka ilmestyi suomeksi 1899 nimellä "Intiaanisota. Kertomuksia Yhdysvaltain rajamaista 1899." Hän kirjoitti Amerikan-vuosinaan myös useita muita novellikokoelmia ja pari Yhdysvaltoja esittelevää yleisteosta, joista osa suomennettiin. Amerikan vuosinaan Zilliacus ehti olla myös rautatienrakennuttajana Costa Ricassa sekä siirtolaisten asianajajana Yhdysvalloissa.


title: Konni Zilliacus

text: Zilliacus meni vuonna 1893 naimisiin varakkaan saksalais-amerikkalaisen liikemiehen Anthony Graefin 20-vuotiaan tyttären Lilian Graefin (1873–1938) kanssa, josta erosi vuonna 1912. Vuoden 1893 lopulla hän matkusti uuden puolisonsa kanssa Marokkoon, Italiaan ja Egyptiin sekä kierteli Etu- ja Taka-Intiassa. Sitten hän matkusti puolentoista vuoden ajaksi Japaniin, missä vietti aikaansa japanilaisten taiteilijoiden seurassa. Zilliacuksen perheelle syntyi Japanissa kaksi poikaa, joista Konni Zilliacus nuorempi toimi myöhemmin brittiläisenä poliitikkona ja Laurin Zilliacus oli pedagogi ja kirjailija. Zilliacus kirjoitti tuona aikana teoksen "Japanesiska studier och skizzer", joka julkaistiin Helsingissä painettuna vuonna 1896. Lokakuussa 1896 hän lähti perheensä kanssa Japanista ja saapui seuraavana keväänä Pariisiin.


title: Konni Zilliacus

text: Pariisissa Zilliacus julkaisi kirjat "Siirtolaisia" (1896), "Siirtolaisseikkailuja" (1898) sekä "Taavetti Anttilan kohtalo ynnä muita kertomuksia Amerikan elämästä." (1898).


title: Konni Zilliacus

text: Vuonna 1898 Zilliacus palasi takaisin Suomeen, missä hänestä tuli seuraavan vuoden alussa venäläisvastaisuudestaan tunnetun ruotsinkielisen "Nya Pressen" -lehden toimittaja. Siitä alkaen hän keskittyi Venäjän hallituksen vastaiseen poliittiseen toimintaan. Nya Pressen lakkautettiin 29. kesäkuuta 1900 siinä ilmestyneen Zilliacuksen kirjoituksen vuoksi.


title: Konni Zilliacus

text: Aluksi Zilliacus pyrki organisoimaan kansainvälistä sivistyneistön mielipidettä Suomen tueksi ja oli keskeisessä roolissa helmikuun manifestin vastaisen kansainvälisen kulttuuriadressin keräämisessä ja toimittamisessa keisarille vuonna 1899. Sen jälkeen hän erikoistui maanalaiseen tiedotustoimintaan ja ryhtyi Tukholmasta käsin julkaisemaan "Fria Ord" -propagandalehteä, jonka salakuljettaminen Suomeen tarjosi hänen jännitystä hakevalle luonteelleen sopivia seikkailuita. Tässä vaiheessa hän sai myös hyvin Suomen perustuslaillisilta piireiltä rahoitusta laittomalle toiminnalleen. Hänen veljensä, lääkäri Wilhelm Zilliacus osallistui myös perustuslaillisten maanalaiseen toimintaan ja kuului kagaalin johtoon. Vuosina 1903–1904 Konni Zilliacus toimitti Axel Lillen kanssa "Nordisk Revy" -lehteä. Zilliacus kirjoitti lehteen yli 30 artikkelia, joissa hän pääasiassa käsitteli suomalaista ja venäläistä politiikkaa, usein katsottuna maailmanpoliittista taustaa vasten. Lehteen kirjoittivat artikkeleita useat tunnetut poliitikot kuten Viktor Magnus von Born ja Waldemar Becker.


title: Konni Zilliacus

text: Myöhemmin Zilliacus radikalisoitui ja pyrki yhdistämään kaikki suomalaiset ja venäläiset oppositioryhmät, vähemmistökansallisuudet ja vallankumousliikkeet sekä Venäjän vihollisvaltiot yhteen rintamaan tsaarinvaltaa vastaan. Hän uskoi vain tällaisen yhteisrintaman kykenemään todellisen muutoksen aikaansaamiseksi Venäjällä ja suomalaisten sopivan loistavasti eri ryhmiä yhdistäviksi koordinaattoreiksi. Zilliacus julkaisi 1902 Tukholmassa teoksen "Det revolutionära Ryssland", joka seuraavana vuonna suomennettiin nimellä "Vapauden liike Venäjällä". Näin Suomessakin saatiin tietoa Venäjän kumousliikkeistä, minkä sensuuri muuten esti. Zilliacus auttoi Venäjän vallankumousliikkeitä salakuljettamalla keväästä 1902 syksyyn 1903 niiden lehtiä ja kirjallisuutta Suomen kautta Venäjälle. Hänen Tukholmasta johtamansa organisaatio vastasi jonkin aikaa muun muassa sosialistivallankumouksellisten julkaisujen, liberaalien "Osvoboždenije"-lehden ja sosiaalidemokraattien "Iskran" toimittamisesta Venäjälle.


title: Konni Zilliacus

text: Suomalaiset perustuslaillisten johtajat, kuten Leo Mechelin, eivät kuitenkaan pitäneet Suomen asian rinnastamisesta Venäjän sisäisiin ongelmiin eivätkä halunneet olla yhteistyössä venäläisten vallankumousliikkeiden kanssa. He halusivat Suomen asian nähtävän nimenomaan erityistapauksena ja yhteiskunnallisen kumouksen poissa Suomesta. Tällä kannalla oli myös Wilhelm Zilliacus. Vielä vähemmän laillisuuden painottajia innosti Konni Zilliacuksen kiinnostus neuvotteluihin Japanin edustajien kanssa, ennen ja varsinkin jälkeen Venäjän–Japanin sodan alkamisen. Zilliacus itse oli ilmeisesti aatemaailmaltaan jonkinlainen radikaali liberaali ja vallankumousromantikko. Hän vetosi etupäässä itseään nuorempaan kannattajakuntaan, kun taas vanhemmat perustuslailliset yrittivät lähinnä huonolla menestyksellä hillitä häntä.


title: Konni Zilliacus

text: Kun kenraalikuvernööri Nikolai Bobrikov keväällä 1903 sai diktaattorinvaltuudet ja luvan karkottaa maasta suomalaisia perustuslaillisten johtajia, jo valmiiksi maanpaossa oleva Zilliacus määrättiin pidätettäväksi missä tahansa päin Suomea hänet tavattaisiin. Venäjän–Japanin sodan alettua Zilliacus otti yhteyden Jonas Castrénia lähestyneeseen eversti Motojiro Akashiin, joka oli entinen Japanin sotilasasiamies Pietarissa. Akashi innosti hänet organisoimaan hanketta, jossa käytettiin puolalaisia vallankumouksellisia ja kiihotusaineistoa lietsomaan tappiomielialaa Venäjän joukkoihin ja jonka seurauksena kokonainen rykmentti puolalaista pakeni rintamalta ja antautui vangeiksi Jalu-joen taistelussa. Syys–lokakuussa 1904 Zilliacus organisoi Pariisiin yleisvenäläisen oppositio- ja vallankumousryhmien kongressin ja toimi sen puheenjohtajana. Kongressiin osallistuivat Venäjältä kaikki muut merkittävät oppositioryhmät paitsi bolševikit ja menševikit, ja se vaati vähemmistökansallisuuksille sisäistä vapautta. Suomen perustuslaillisten johto kuitenkin irtisanoutui kongressista. Pettyneenä Zilliacus perusti kannattajineen marraskuussa 1904 Suomen aktiivisen vastustuspuolueen, joka tähtäsi toiminnassaan aseelliseen kapinaan ja terroritekoihin venäläisiä viranomaisia vastaan. Tämä etäännytti häntä entuudestaan suomalaisista passiivisen vastarinnan johtajista. Geneven yleisvenäläisestä vastarintakongressista jäivät sitten pois jo Venäjän liberaalin Kadettipuolueenkin edustajat. Zilliacus ryhtyi Akashin kautta hankkimaan aseita Suomeen ja samalla myös Venäjän muille vallankumousryhmille. Japanilaisten rahoilla Sveitsistä ostettuja aseita saatiin syksyllä 1905 tuotua Suomeen "SS John Grafton" -aluksella, mutta laivan ajettua karille suurin osa lastista jouduttiin upottamaan laivan mukana.


title: Konni Zilliacus

text: Zilliacus palasi Suomeen suurlakon jälkeen marraskuussa 1905, mutta sai havaita maan tilanteen muuttuneeksi, minkä vuoksi hän jäi sivuun politiikasta. Hän osallistui kuitenkin vuonna 1906 Voimaliiton perustamiseen. Kun Zilliacuksen suhteet japanilaisiin paljastuivat, hän joutui 1909 pakenemaan uudelleen Ruotsiin, jossa jatkoi kirjallista toimintaansa. Ensimmäisen maailmansodan puhjettua hän liittyi tukemaan jääkäriliikettä. Nyt monet entiset passiivisen vastarinnan kannattajatkin olivat valmiit liittoutumiseen Venäjän vihollisen kanssa. Zilliacus palasi Suomeen 1918 ja kirjoitti viimeisinä vuosina eräitä muistelmakirjoja maanalaisesta toiminnastaan sekä yhden keittokirjan. Hän kuoli helsinkiläisessä Ukkokoti-nimisessä yksityisessä vanhainkodissa.


title: Konni Zilliacus

text: Sortovuosien maanalaista väkivaltaista aktivismia ihannoinut historiantulkinta alkoi Suomessa voittaa alaa 1920-luvun puolivälistä eteenpäin, ja Zilliacuksen maine ja arvostus alkoivat kasvaa pian hänen kuolemansa jälkeen.


title: Puoltaja

text: Puoltaja oli suomalaisen tietäjän apuri. Puoltaja osallistui tietäjän taikamenoihin ja yliluonnollisiin suorituksiin. Käsitykset puoltajista ovat jokseenkin epävarmoja, ja osa niistä perustuu muiden kansojen šamanismiin.


title: Puoltaja

text: Tiedetään, että puoltajan tehtävänä oli säestää tai laulaa perässä, kun tietäjä lauloi. Kansanperinteen mukaan puoltaja oli läsnä tietäjän loveen lankeamisen aikana, ja hän saattoi yrittää arvata, missä tietäjä (tai hänen henkensä) oli. Loveenlankeaminen on usein tulkittu transsitilaksi, matkaksi tuonpuoleiseen. Joidenkin muiden pohjoisten kansojen šamaaneilla tiedetään olleen puoltajia vastaavia henkilöitä, joiden eräs tehtävä oli vartioida šamaanin ruumiista kun tämä oli vajonnut transsiin.


title: Romutusryhmä

text: Romutusryhmä (esiintynyt Suomessa myös nimellä Romuttajat) on Marvel-kustantamon superroistoryhmä, johon kuuluu neljä jäsentä: Romuttaja, Pallosalama, Paaluttaja ja Maansiirtäjä. Ryhmän ensiesiintyminen tapahtui amerikkalaisen "Defenders"-lehden numerossa 17 vuonna (1974).


title: Romutusryhmä

text: Suomessa Romutusryhmä esiintyi kokonaisuudessaan "Hämähäkkimies" -lehden numerossa 9 (1987) (Pallosalama oli esiintynyt jo tätä aikaisemmin Suomessa Romutusryhmästä).


title: Romutusryhmä

text: Romutusryhmä muodostettiin kun Dirk Garthwaite - Romuttaja - sai pyynnön tohtori Eliot Franklinilta. Molemmat miehet istuivat tuomiotaan vankilassa ja Franklin pyysi Romuttajaa palauttamaan Gamma-pommin, jonka hän oli suunnitellut. Franklin aikoi kiristää pomminsa avulla New Yorkin kaupungilta miljoonia dollareita lunnaina.


title: Romutusryhmä

text: Romuttaja tarttuu tarjoukseen ja onnistuukin iskemään näppinsä lumottuun sorkkarautaansa. Valtava myrsky puhkeaa ja Romuttaja käskee Franklinia ja kahta muuta vankia, Henry Campia ja Brian Caluskya tarttumaan sorkkarautaan yhtäaikaisesti. Kosketuksen hetkellä salamanisku osuu rautaan ja muuttaa neljä miestä yli-inhimillisen voimakkaiksi - Romutusryhmäksi.


title: Romutusryhmä

text: Romutusryhmä pakenee vankilasta ja aikovat toteuttaa Franklinin, eli Pallosalaman suunnitelman. Ryhmän epäonneksi Puolustajat ja Luke Cage estävät katalat suunnitelmat.


title: Romutusryhmä

text: Vuosien kuluessa Romutusryhmä on jokseenkin rutinoitunut - he pakenevat vankilasta, taistelevat sankareita vastaan ja häviävät palaten vankilaan. Uransa aikana Romutusryhmä on taistellut Kapteeni Amerikkaa, Rautanyrkkiä, Hämähäkkimiestä, Möykkyä, Namoria, Kostajia ja tietenkin päävastustajaansa Thoria vastaan. Ensimmäisessä taistelussaan Thoria vastaan Romutusryhmä odotti helppoa voittoa. Thor kuitenkin raivostui joukkion surmattua viattoman sivustakatsojan ja voittaa ryhmän ylivoimaisesti. Myöhemmin Pallosalama pakenee ja saa käsiinsä Romuttajan sorkkauraudan. Aseiden avulla hän yrittää haastaa Hämähäkkimiehen, mutta kukistuu vastustajansa nokkeluuden avulla.


title: Romutusryhmä

text: Myöhemmin Romutusryhmä tempautuu mukaan Tuonpuoleisen järjestämään Salattuihin Sotiin. Heidän menestyksensä on lievästi sanoen surkeata, mm. Hulktar pieksee kaikki neljä yhtaikaisesti - itse edes hengästymättä.


title: Romutusryhmä

text: Romutusryhmän halveksittavin teko oli kuitenkin Herkulekseen kohdistuneen iskuun osallistuminen. Ryhmä miltei tappoi murhanhimossaan Herkuleksen, joka kuitenkin selviää vammoistaan ja Thorin avulla voittaa myöhemmin pahoinpitelijänsä.Alun perin kaikilla näillä superroistoilla oli valtava fyysinen voima, nopeus, kestävyys ja haavoittumattomuus. Äskettäin Romuttajan omat voimat ovat kuitenkin kasvaneet drastisesti: ne ovat nykyään selkeästi suuremmat kuin Romutusryhmän muilla jäsenillä.


title: Romutusryhmä

text: Ultimate Marvel -jatkumossa Romutusryhmä toimii eräänlaisena siivouspalveluna yrityksessä, joka vastaa supersankarien taistelujen tuhojen korjaamisesta.


title: Romutusryhmä

text: Kaikki neljä ryhmän jäsentä esiintyvät välivastuksena -videopelissä.


title: Thomas Ravelli

text: Thomas Ravelli (s. 13. elokuuta 1959, Växjö, Ruotsi) on ruotsalainen entinen jalkapalloilija, pelipaikaltaan maalivahti.


title: Thomas Ravelli

text: Ravelli edusti seuratasolla kotimaassaan Östers IF:ää ja IFK Göteborgia. Hän pelasi myös Yhdysvalloissa MLS-seura Tampa Bay Mutinyn riveissä.


title: Thomas Ravelli

text: Ravelli esiintyi Ruotsin maajoukkueessa kaikkiaan 143 kertaa, mikä oli Ruotsin maaotteluennätys vuoteen 2013, jolloin Anders Svensson ohitti hänet. Hänet muistetaan erityisesti otteistaan vuoden 1994 MM-kisoissa, joissa Ruotsi saavutti pronssia. Ravelli edusti Ruotsia myös vuoden 1990 MM-kisoissa ja vuoden 1992 EM-kotikisoissa.


title: Vehunkylä

text: Vehunkylä on kylä Soinin kunnan eteläosassa, lähellä Ähtärin rajaa. Matkaa Soinin kirkonkylään ja Ähtärin kaupunkiin on molempiin noin 28 km, Jyväskylään ja Seinäjoelle 100 km, Tampereelle 180 km ja Helsinkiin 360 km. Lähin rautatieasema sijaitsee 20 km:n päässä Myllymäellä. Toisinaan Vehuun lasketaan kuuluvaksi myös kahden kilometrin päässä sijaitseva Ulvonkylä.


title: Vehunkylä

text: Vuonna 1925 valmistunut Vehun kansakoulu kunnostettiin 2001 matkailu-, retkeily- ja majoituskäyttöön. Vuoden 2013 lokakuusta lähtien koulu on toiminnut yksityisasuntona. Koulussa oli enimmillään 60 oppilasta, mutta koulu suljettiin vuonna 1984. Nyt oppilaat kuljetetaan Soinin Parviaisenkylälle ja Ähtärin Myllymäelle.


title: Vehunkylä

text: Kansakoulun vieressä sijaitsee SLEY:n Vehunkylän paikallisosaston rukoushuone. Vehunkylällä on 1920-luvulta lähtien toiminut pienviljelijäyhdistys, jonka nimi muutettiin 1997 Vehun maa- ja kotitalousseuraksi. Seurantalo on otettu käyttöön 1961. Vehunperän kalastuskunta on keskittynyt kalastusasioihin ja Vehun riistamiehet puolestaan metsästykseen.


title: Vehunkylä

text: Myymäläauton ja kahden kyläkaupan toiminta on jo Vehulta loppunut.


title: Vehunkylä

text: Vehunkylän oma urheiluseura oli aikoinaan Vehun Tiikerit, jossa pelattiin muun muassa jääkiekkoa.


title: Vehunkylä

text: Nykyisin Ulvon kylältä on yhteys 27 kilometriä pitkälle Arpaisten reitille. Reitti kulkee Arpaisten ja kaksi kilometriä Soinin kirkonkylästä sijaitsevan Lauttosen virkistysalueen välillä.


title: Vehunkylä

text: Vehunkylä sijaitsee alueella, joka on varsin vahvaa Suomen Keskustan kannatusaluetta. Kivijärven-Vehun-Parviaisen äänestysalueella on äänestetty seuraavasti:


title: Vehunkylä

text: Vehunkylälle perustettiin II luokan postiasema 1. marraskuuta 1956, mutta se muutettiin I luokan postiasemaksi 15. helmikuuta 1958. Postiasema lakkautettiin 8. toukokuuta 1991. Vehunkylän postinumero 63950 on silti yhä käytössä.


title: Vehunkylä

text: Vehunkylän synnystä on monia kansantarinoita. Eräs niistä kuuluu:


title: Vehunkylä

text: "Kun Jumala katseli tekojaan, oli yksi vajaanpaikka, viskas loput rippeet ja sano: "Tulukoon Vehunperä ja kasvakoon perunoita"."


title: Charlestown (Nevis)

text:
Charlestown on Nevisin saaren suurin kaupunki Saint Kitts ja Nevisin liittovaltiossa. Sen asukasluku on noin 1 500.
1700-luvulla 25 prosenttia nevisiläisistä oli sefardijuutalaisia, ja Charlestownissa sijaitseekin Karibian vanhin synagoga.


title: Charlestown (Nevis)

text: Charlestownia pidetään yhtenä parhaiten säilyneistä vanhoista kaupungista Karibian alueella. Siellä on monia 1700-luvulta peräisin olevia rakennuksia.


title: Charlestown (Nevis)

text: Nevisin saarella oli aikoinaan Länsi-Intian ainoa oikeusistuin merirosvojen tuomitsemista ja teloitusta varten. Charlestownin edustan lahti, Gallows Bay, on saanut nimensä mestauspaikan mukaan.


title: Charlestown (Nevis)

text: Yhdysvaltalainen juristi ja valtiomies Alexander Hamilton syntyi noin 1757 Nevisin Charlestownissa. Hänen talonsa on nyt museona.


title: Charlestown

text: Charlestown tarkoittaa muun muassa seuraavia:


title: FC Nörtit

text: FC Nörtit on jalkapallojoukkue, joka koostuu 16 nörtistä. Subtv näytti keväällä 2006 reality-sarjan siitä, kuinka jalkapallolegenda Atik Ismail valmensi näitä nörttejä. Mukana valmentamassa oli myös Petteri Jaatinen, Ari Tiittanen sekä Juhani Tamminen. Sarjan huipennuksessa FC Nörtit kohtasi jalkapallojoukkue HJK:n.


title: Charlestown (Indiana)

text: Charlestown on Yhdysvaltain kaupunki Clarkin piirikunnassa, Indianassa.


title: Charlestown (Indiana)

text: Charlestownin pinta-ala on United States Census Bureaun mukaan 6,0 km², josta kaikki on maata. Vuoden väestönlaskennan aikaan kaupungissa oli 5 993 asukasta, 2 341 taloutta ja 1 615 perhettä. Asukastiheys oli 993,1/km².


title: Charlestown (Indiana)

text: Charlestown perustettiin vuonna 1808. Se oli Clarkin piirikunnan pääkaupunki vuosina 1811–1878, kunnes sen korvasi Jeffersonville.


title: Charlestown (Indiana)

text: Vuonna 2000 Charlestownin väestöstä 92,91 % oli valkoisia, 2,47 % afroamerikkalaisia, 0,27 % intiaaneja, 0,17 % aasialaisia ja 0,07 % Tyynenmeren saarelaisia. Espanjalaisia ja latinalaisamerikkalaisia oli asukkaista 5,32 %. Muita väestöryhmiä edusti 2,77 %, ja 1,35 % edusti kahta tai useampaa eri ryhmää.


title: Charlestown (Indiana)

text: Charlestownin asukkaista alle 18-vuotiaita on 29,0 %, 18–24-vuotiaita 10,8 %, 25–44-vuotiaita 30,4 %, 45–64-vuotiaita 18,9 % ja yli 65-vuotiaita 10,9 %.


title: Bo von Willebrand

text:
Bo Hermansson von Willebrand (31. toukokuuta 1907 Helsinki – 14. kesäkuuta 1940) oli suomalainen lentokapteeni. Bo von Willebrand menehtyi välirauhan aikana Neuvostoliiton ilmavoimien ammuttua alas hänen kuljettamansa matkustajakone Kalevan.
Hän tuli ylioppilaaksi 31. toukokuuta 1924 Nya svenska samskolanista Helsingissä.


title: Bo von Willebrand

text: Hän oli vuodet 1924 - 1926 Helsingin suojeluskunnan jäsen. Hän suoritti asevelvollisuutensa Ilmavoimissa 10.1.1927 - 10.4.1928. Hän suoritti RUK:n jalkaväkilinjalla 14.5.1927 - 6.10.1927 , hänestä tuli 30.4.1928 reservin vänrikki. Tämän jälkeen hän jatkoi Kadettikoulun ilmailulinjalla 6.10.1927 - 16.5.1929 tullen vänrikiksi 16.5.1929. 16.5.1929 - 1.6.1934 hän oli sotilaslentäjänä maalentoeskaaderissa, jossa yleni 16.5.1931 luutnantiksi.


title: Bo von Willebrand

text: Hän toimi myös Valtion lentokonetehtaan koelentäjänä. Hänet oli ennen Kalevan tuhoa nimitetty Malmin lentoaseman päälliköksi.


title: Bo von Willebrand

text: Bo von Willebrandin poika, toimittaja Carl-Gustaf Bosson "Bosse" von Willebrand teki TV-dokumenttielokuvan vuonna 1991: ""Sista flyget från Tallinn"" ("Viimeinen lento Tallinnasta"). Viimeinen lento Tallinnasta kertoo matkustajakone Kalevan alasampumisesta kesäkuun 14. päivänä 1940. Virossa ja Ruotsissa ilmestyvässä virolaisten lehdessä Eesti päivälehdessä julkaistujen ilmoitusten kautta löytyi kolme silminnäkijää. Yksi näistä, Heino Kauküla, oli isänsä seurassa Kerin majakkasaarella, ja muisti tarkkaan tämän dramaattisen tapahtuman. Hän oli vain 12-vuotias, mutta hän kertoo yksityiskohtaisesti näkemistään pommikoneista, sukellusveneestä, vedessä kelluneista keltaisesta salkusta tai harmaatukkaisesta miehen päänahasta, jota pikkupojalta yritettiin piilotella. Näistä silminnäkijöistä ei kukaan ollut kiinnostunut vuonna 1940. Heino Kauküla piirsi kuvasarjan tapahtumista. Niissä näkyy suomalainen matkustajakone, sitä pommittaneet neuvostokoneet, sekä Kalevan syöksyminen mereen.


title: Nuru Kane

text: Nuru Kane (oikealta nimeltään Papa Nouroudine Kane ) on senegalilainen laulaja, lauluntekijä, kitaristi, basisti ja giumbrinsoittaja. Hän syntyi ja kasvoi Dakarissa . Kanen musiikissa on vaikutteita griottimusiikista, gnawasta ja bluesista.